hotchpotch/miracl-hf-unified huggingface dataset:
রাজসাক্ষী
যে অপরাধী, প্ররোচক বা জড়িত হিসেবে অপরাধের বিষয়ে বা প্রত্যেক সহ অপরাধীর (Accomplice) বিষয়ে তার জ্ঞানের মধ্যে থাকা সকল ঘটনার সম্পূর্ন ও সত্য বিবরন প্রকাশ করবে, এই শর্তে তাকে বিচারক ক্ষমার প্রস্তাব দিতে পারেন। ফৌজদারী মামলাতে এই সুযোগপ্রাপ্ত অপরাধীকে রাজসাক্ষী (Approver) বলা হয়। ভারতীয় সাক্ষ্য আইনে যদিও রাজসাক্ষী কথাটি সংজ্ঞায়িত করা নেই।
ভারতীয় সাক্ষ্য আইনের (The Indian Evidence Act-1872) ১৩৩ নং ধারায় সহ অপরাধী, অভিযুক্ত ব্যক্তি বা ব্যক্তিগণের বিরুদ্ধে সাক্ষী হতে পারে এবং তার দেওয়া সাক্ষ্যে দোষী সাব্যাস্তকরণ কেবলমাত্র এই কারনে বে-আইনি হবেনা, যে তা অসমর্থিত সাক্ষ্যের (Uncorroborated Testimony) ভিত্তিতে নেওয়া হয়েছে। সরকার পক্ষের এই সাক্ষ্যদানকারী সহ অপরাধীকেই প্রচলিত আদালত পরিভাষায় রাজসাক্ষী নামে অভিহিত করা হয়ে থাকে।
ভারতীয় সাক্ষ্য আইনের ১১৪ নং ধারা অনুসারে সিদ্ধান্তে আসা যেতে পারে যে রাজসাক্ষীর বয়ান যথেষ্ট বিশ্বাসযোগ্য নয় যদিনা তা বিশিষ্টতায় পরিপূর্ণ বা সমর্থিত (Corroborated) হয়। সহ অপরাধী বা রাজসাক্ষীর বক্তব্যে নির্ভর করে সাজা দান করার ক্ষেত্রে সতর্কতা ও আদালতের বিচক্ষণতা কাম্য।
১৯০৮ সালে আলিপুর বোমা মামলায় নরেন গোঁসাই সরকার পক্ষের রাজসাক্ষী হয়েছিল। যাকে এই অপরাধে হত্যা করেন বিপ্লবী কানাইলাল দত্ত ও সত্যেন্দ্রনাথ বসু। মহাত্মা গান্ধীর হত্যা মামলায় হিন্দু মহাসভা কর্মী দিগম্বর বাগদে রাজসাক্ষী হয়।
কোফতা
কোফতা , কুফতা বা কোপতা মাংসের কিমা দ্বারা তৈরী করা খাবার যা দক্ষিণ এশিয়া, মধ্য প্রাচ্যে, বলকান ও মধ্য এশিয়ায় জনপ্রিয়। সাধারণত গরুর মাংস, মুরগির মাংস, ভেড়ার মাংস বা শুয়োরের মাংস দিয়ে কোফতা তৈরি করা হয়— সঙ্গে মশলা ব্যবহার করা হয়। দক্ষিণ এশিয়া ও মধ্যপ্রাচ্যের কোফতা সাধারণত তৈরি হয় ভেড়ার মাংস, গরুর মাংস ও মুরগীর মাংস দিয়ে। গ্রিক সাইপ্রাস এবং বলকান অঞ্চলে ব্যবহার হয় শুয়োরের মাংস, গরুর মাংস, ভেড়ার মাংস বা তিনটির মিশ্রণ। ভারতে নিরামিষ কোফতা তৈরির চল আছে এবং এতে ব্যবহৃত হয় আলু, লাউ, পনির, কলা।
মাংস প্রায়শই অন্যান্য উপকরণ যেমন চাল, শাক সবজি, ডিম ইত্যাদির সাথে মেশানো হয় মসৃণ পেস্ট পেতে। এরপর একে গ্রিল, ভাজা, সিদ্ধ সব কিছু করা যায় এবং মশলাযুক্ত সসের সাথে পরিবেশন করা হয়। 
অনেক সময় লাল মাংসের বদলে মাছ বা শাক সবজি দিয়ে কোফতা তৈরি করা হয়। মিশরে চিংড়ি দিয়ে কড়া ভাজা কোফতা তৈরি হয়। অঞ্চলভেদে উত্তর আফ্রিকা, ভূমধ্যসাগর, বলকান অঞ্চল এবং ভারতে বিভিন্ন রকমের কোফতা তৈরি হয়।২০০৫ সালে বেসরকারি খাদ্য কোম্পানির জরীপে জানা যায় তুরষ্কে ২৯১ ধরণের কোফতা তৈরি হয়।
কোফতা শব্দটি এসেছেশাস্ত্রীয় ফার্সি "kōfta" () যার ক্রিয়া "কোফতান" () অর্থ পেষা। কোফতা তৈরীতে মাংসের বল তৈরী ককরতে মাংস চটকে নেওয়া হয়। সেজন্যেই এমন নাম।
তানজানিয়া–বাংলাদেশ সম্পর্ক
বাংলাদেশ–তানজানিয়া সম্পর্ক হল বাংলাদেশ ও তানজানিয়া রাষ্ট্রদ্বয়ের মধ্যকার দ্বিপাক্ষিক সম্পর্ক।
বাংলাদেশের সাম্প্রতিক সামাজিক উন্নয়নের কারণে তানজানিয়া বাংলাদেশে তাদের নানান সামাজিক সমস্যা, যা কিনা বাংলাদেশের সাথে সাদৃশ্যপূর্ণ, সে বিষয়ে কার্যকর সমাধানের উদ্দেশ্যে দলকে সফরে পাঠায়। ব্র্যাকসহ বেশকিছু বাংলাদেশি এনজিও তানজানিয়ায় কর্মরত আছে, সাধারণত ক্ষুদ্রঋণ প্রকল্পে।
বিভিন্ন বাংলাদেশি কোম্পানি বর্তমান সরকারের ভবিষ্যত খাদ্য নিরাপত্তার লক্ষ্য হিসেবে তানজানিয়ার অব্যবহৃত কৃষিজমি ব্যবহার করতে চায়।
ঢাকা বিশ্ববিদ্যালয় এবং ইউনিভার্সিটি অব দার উস সালাম উচ্চশিক্ষা ও গবেষণায় যৌথ কার্যক্রম চালিয়ে যাওয়ার জন্য একটি সমঝোতা স্মারক স্বাক্ষর করেছে।
উগান্ডা–বাংলাদেশ সম্পর্ক
উগান্ডা–বাংলাদেশ সম্পর্ক হল উগান্ডা এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। এ সম্পর্ক মূলত দারিদ্র বিমোচন এবং কৃষিখাতের উপর ভিত্তি করে গড়ে উঠেছে। কোনো দেশেরই স্থায়ী রাষ্ট্রদূত নেই।
উগান্ডার প্রাক্তন উপরাষ্ট্রপতি ২০০৯ সালে গিলবার্ট বুকেনিয়া ঢাকায় সফর করেন।
একাধিক বাংলাদেশি এনজিও উগান্ডায় দেশটির সামাজিক উন্নয়ের জন্য কাজ করে যাচ্ছে। ব্র্যাক বর্তমানে উগান্ডায় পরিচালিত বৃহত্তম এনজিও। ২০০৬ সালে প্রতিষ্ঠিত হয়ে ব্র্যাক ক্ষুদ্রঋণ, শিক্ষা, কৃষি, গৃহপালিত পশুপালন, স্বাস্থ্য, কিশোরবয়সীদের ক্ষমতায়ন এবং পোলট্রি খাতে কাজ করে চলেছে। ২০১৩ সাল পর্যন্ত ব্র্যাক সারা উগান্ডার ৭৪টি জেলায় কাজ করে চলেছে।
কৃষিখাতে সহযোগিতার জন্য বাংলাদেশ ও উগান্ডা সমঝোতা স্মারক স্বাক্ষর করেছে। খাদ্য নিরাপত্তা নিশ্চিত করবার জন্য বাংলাদেশ অন্যান্য দেশে জমি ইজারার ব্যাপারে ভাবছে, উগান্ডা সেক্ষেত্রে অন্যতম প্রিয় একটি দেশ। বিভিন্ন বাংলাদেশি কোম্পানি বাণিজ্যিক কৃষিকাজের উদ্দেশ্যে উগান্ডায় জমি ইজারা নিয়েছে।
সর্ষে ইলিশ
সর্ষে ইলিশ একটি জনপ্রিয় বাঙালি খাবার যা ইলিশ দিয়ে তৈরী করা হয়। সর্ষে বাটা দিয়ে রান্না করা ইলিশ মাছের তরকারী কেই বলা হয় সর্ষে ইলিশ। বাংলাদেশ ও পশ্চিমবঙ্গের মানুষের মধ্যে সর্ষে ইলিশ খাওয়ার আকাঙ্ক্ষা প্রবল।
টুকরা করে কাটা মাছ ধুয়ে নেওয়া হয়। সরিষা বাটা এবং হলুদ মাখিয়ে নেওয়া হয় মাছগুলোতে। এরপর লবন দিয়ে সরিষার তেলে ভাজা হয়।
আস্ত লাল সবুজ কাঁচা মরিচ দিয়ে (বা ইচ্ছামত) সাজিয়ে গরম গরম পরিবেশন করুন গরম গরম সাদা ভাতের সাথে৷
ভাঁপা সর্ষে ইলিশ।
প্রতিটিতে পুষ্টি আছে প্রায় 450 ক্যালোরি 17.1 গ্রাম প্রোটিন, 8.1 গ্রাম কার্বোহাইড্রেট, 38.4 গ্রাম, মোট চর্বি (4.9 গ্রাম সম্পৃক্ত), 73.5 মিলিগ্রাম কলেস্টেরল, এবং 8.2 মিলিগ্রাম সোডিয়াম।
চাকুলি পিঠা
চাকুলি পিঠা () একটি চ্যাপ্টা রুটিজাতীয় পিঠা যা চাল থেকে তৈরি হয়।  ঐতিহ্যগতভাবে  ওড়িশাতে চাকুলি পিঠা তৈরি হয়।
এটা প্রস্তুত করতে ব্যবহার করা হয় চাল, ময়দা, মাষকলাই, অপরিশোধিত ভোজ্য তেল (বিশেষ করে ঘি বা সরিষার তেল), এবং লবণ।
চিংড়ি মালাই কারি
চিংড়ি মালাই কারি একটি জনপ্রিয় বাঙালি খাবার যা চিংড়ি এবং নারকেল দুধ দিয়ে প্রস্তুত করা হয়, স্বাদের জন্য মশলা ব্যবহার করা হয়। সমগ্র বাংলা জুড়ে এই পদ বিখ্যাত। বিয়ে, উৎসব এবং অতিথি সেবায় চিংড়ির মালাইকারি করা হয়। কলকাতায় অবস্থানরত ব্রিটিশদের মধ্যেও চিংড়ি মালাইকারি জনপ্রিয় ছিলো।
প্রধান উপাদান হচ্ছে চিংড়ি ও নারকেল দুধ। সঙ্গে ব্যবহার করা হয় ঘি বা সরিষার তেল, পেঁয়াজ, হলুদ গুঁড়া, সবুজ কাটা মরিচ, রসুন বাটা ও আদা।
গলদা চিংড়ি দিয়েও মালাইকারি তৈরি হয়।
প্রথমে চিংড়ির খোসা ছাড়িয়ে নেওয়া হয়। এই চিংড়ি হয় গরম তেলে ভেজে পেঁয়াজ, আদা, রসুন, হলুদ ও লবণ এবং নারকেলের দুধ, কয়েক মিনিটের জন্য রান্না করা হয়।
টিনটিন অন দ্য মুন
টিনটিন অন দ্য মুন "চন্দ্রলোকে অভিযান" ও "চাঁদে টিনটিন" কমিকসের আংশিক অবলম্বনে তৈরি একটি ভিডিও গেম। কমিকসদুটি বেলজীয় কার্টুনিস্ট হার্জের "দুঃসাহসী টিনটিন" সিরিজের অংশ। এটি টিনটিনকে নিয়ে নির্মিত প্রথম ভিডিও গেম।
ভিডিও গেমটি মূলত ইনফোগ্রামস তৈরি করছিল ১৯৮৭ সালে। পরবর্তীতে ১৯৮৯ সালে প্রোব এন্টারটেইনমেন্ট এটিকে এমএস-ডসের জন্যে রূপান্তরিত করে। গেমের কাহিনী "চন্দ্রলোকে অভিযান" ও "চাঁদে টিনটিন" কমিকসদুটিকে দুর্বলভাবে অনুসরণ করেছে। গেমারের কাজ হলো মহাকাশে ভাসমান গ্রহাণু থেকে বাঁচিয়ে এবং শত্রুদের মোকাবিলা করে মুন রকেটকে চাঁদে অবতরণ করানো।
"টিনটিন অন দ্য মুন" ছিল প্রথম পিসি গেম যেটাতে টিনটিনকে ব্যবহার করা হয়েছে।
প্রিজনারস অফ দ্য সান (ভিডিও গেম)
প্রিজনারস অফ দ্য সান একটি ভিডিও গেম যা বেলজীয় কার্টুনিস্ট হার্জের আঁকা "মমির অভিশাপ" ও "সূর্যদেবের বন্দি" কমিকস অবলম্বনে তৈরি। ১৯৯৭ সালের শেষাংশে এবং ২০০০ সালে এটি সুপার এনইএস, উইন্ডোজ গেম বয় এবং গেম বয় কালারের জন্যে মুক্তি দেয়া হয়।
"প্রিজনারস অফ দ্য সান" একটি প্ল্যাটফর্ম গেম। গেমার টিনটিন চরিত্রটি নিয়ন্ত্রণ করে বিভিন্ন বাধা পেরিয়ে চ্যালেঞ্জের মধ্যে দিয়ে লেভেল শেষ করে। গেমটির খেলার পদ্ধতি ও এনিমেশন ইনফোগ্রামের পূর্ববর্তী গেম ১৯৯৫ সালের "টিনটিন ইন টিবেটের" অনুরূপ।
১৯৯৭ সালে এটি পিসি, এসএনইএস, এবং গেমবয়ের জন্যে মুক্তি দেয়া হয় আর ২০০০ সালে গেম বয় কালারের জন্যে পুনপ্রকাশিত হয়।
সংতুলা
সংতুলা (ওড়িয়া: ସନ୍ତୁଳା) পূর্ব ভারতের উড়িষ্যা রাজ্যের একটি সবজি দিয়ে রান্না করা পদ। এটা দুই প্রকার। ভাজা সংতুলা এবং সিজা (সিদ্ধ) সংতুলা। উপকরণ হিসেবে ব্যবহৃত হয় আলু, বেগুণের, পেঁপে ও টমেটো। উপকরণ গুলো প্রথমে একসঙ্গে সেদ্ধ করা হয়, তারপর কাটা পেঁয়াজ, পাঁচ ফোড়ন, কাঁচা লঙ্কা দিয়ে তেলে ভাজা হয়।
মশলাযুক্ত না হওয়ায় এটা সহজপাচ্য এবং যারা উদরাময়ের সমস্যায় ভুগছে তাদের জন্য উপকারী। কাউকে যদি তেল মশলাহীন এবং সবুজ সব্জি খেতে বলা হয় তার জন্য সংতুলা হবে উত্তম খাবার।
মান্ডু
মান্ডু বা মান্ডবগড় ধর জেলার মান্ডব নগর পঞ্চায়েতে অবস্থিত এক প্রাচীন জনপদের ধ্বংসাবশেষ। এটি ভারতবর্ষের পশ্চিম মধ্যপ্রদেশ অন্তরভুক্ত মালয়া অঞ্চলের ধর শহর থেকে ৩৫ কিঃ দূরত্বে অবস্থিত। ১১ শতাব্দীতে মান্ডু তরঙ্গগড় বা তরঙ্গ রাজত্বের অংশ ছিল। ইন্দোর থেকে ১০০ কিঃ দূরে অবস্থিত এই পাথুরে দুর্গ এর অসাধারণ স্থাপত্যের জন্য বিখ্যাত।
একটি শিলালিপি তালানপুর (ধরজেলায় অবস্থিত)থেকে আবিষ্কৃত হয়, যার থেকে জানা যায় যে, একজন বণিক যার নাম চন্দ্র সিমহা, তিনি একটি মূর্তি মান্ডভ দুর্গে অবস্থিত একটি পার্শ্বনাথ মন্দিরে Parshvanatha স্থাপন করেছিলেন। এটি বিশ্বাস করা হয় যে প্রাকৃত ভাষার "মান্ডভ দুর্গা" শব্দের অপভ্রংশ থেকে "মান্ডু" শব্দের উৎপত্তি। শিলালিপিতে যে তারিখের উল্লেখ পাওয়া যায় তা হল 612 বিক্রম সংবৎ(৫৫৫ সিই), যা ইঙ্গিত করে যে, মান্ডু 6ষ্ঠ শতকের একটি উদীয়মান শহর ছিল। দশম ও একদশ শতকে পরমারস্ রাজবংশের অধিনে মান্ডুর লক্ষণীয় উন্নতি সাধন হয়। মান্ডু শহরটি সমুদ্রপৃষ্ট থেকে ৬৩৩ মিটার (২০৭৯ ফুট)উপরে এবং বিন্ধ্য পর্বতমালার ১৩কিমি (৮.১ মাইল) বর্ধিতাংশের মালওয়া মালভূমির উত্তরে অবস্থিত এবং নর্মদা নদীর দক্ষিণ উপত্যকা পরমারস্ রাজবংশের রাজধানীর প্রাকৃতিক প্রতিরক্ষা হিসেবে কাজ করত।
হাবিব ইলঘানিয়ান
হাবিব (হাবিবুল্লাহ) ইলঘানিয়ান (, 5 এপ্রিল ১৯১২ – ৯ মে ১৯৭৯) ছিলেন একজন সুপরিচিত ব্যবসায়ী যিনি তেহরান ইহুদি সমাজের সভাপতি ছিলেন। এবং ৭০ এর দশকে ইরানের ইহুদি সমাজের আদর্শিক প্রধান ছিলেন।
তিনিই ছিলেন প্রথম মৃত্যুদন্ডপ্রাপ্ত আসামি এবং ব্যবসায়ী যা ইসলামিক সরকার দ্বারা কার্যকর হয়েছিল। তার এই রায়ের কারণে তৎকালীন ইহুদি সমাজে ভীতির সঞ্চার হয়েছিল এবং অনেকেই ইরান ত্যাগ করেছিল।
লাবণ্য দাশগুপ্ত
লাবণ্য দাশগুপ্ত ( ১৯০৩- ২১ ফেব্রুয়ারি, ১৯৮৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।
তিনি ১৯০৩ সালে বরিশাল জেলার পটুয়াখালিতে জন্মগ্রহণ করেন। তার পিতার নাম বসন্তকুমার মজুমদার ও মাতার নাম শরৎকামিনী দেবী। তাঁদের পরিবার বদান্যতার জন্য জনপ্রিয় ছিল।
অল্প বয়সেই তিনি লীলা নাগের 'শ্রীসংঘ' নামক বিপ্লবী দলে যোগদান করেন। দশম শ্রেণীতে পড়া অবস্থায় ১৯৩৪ সালে দিনাজপুর এ গ্রেপ্তার হন। ১৯৪২ সালে আন্দলনেরর সময় আবার গ্রেপ্তার হন। ১৯৪৫ সালে মুক্তি পান।
১৯৮৪ সালে ফেব্রুয়ারি মাসে তিনি মারা যান।
যোনিলেহন
যোনিলেহন বা যোনিচোষন হচ্ছে একপ্রকারের মুখমৈথুন কর্ম যেখানে একজন মানুষ (নারী/পুরুষ) অপর একটি নারীর জননেন্দ্রিয়তে করেন (ভগাঙ্কুরে, যোনির অন্যান্য অংশে)। ভগাঙ্কুর হচ্ছে নারীদের যোনির সবচেয়ে সংবেদনশীল অংশ এবং এটিতে স্পর্শ বা আদর করলে নারীদের অনেক যৌনসুখ ওঠে।
যোনিলেহন যৌনকর্মে অংশ নেওয়া মানুষের মধ্যে অনেক যৌনআনন্দময় হয় এবং এটি একজন যৌনসঙ্গীর দ্বারা মূল যৌনমিলন (অন্তর্ভেদী মিলন) করার আগে একটি শৃঙ্গারকর্ম হিসেবে ব্যবহারিত হতে পারে অথবা এমনিতেই শুধু নারী সঙ্গীর প্রতি ভালোবাসার প্রকাশ হিসেবে হতে পারে। অন্যান্য যৌনকর্মের মত, মুখমৈথুন এর মাধ্যমে 'যৌনবাহিত রোগ' ছড়ায়। যদিও মুখমৈথুন এর মাধ্যমে এইচআইভি হওয়ার সম্ভাবনা খুবই কম, যেখানে যোনিজমিলন কিংবা পায়ুকামের ক্ষেত্রে ঝুঁকি বেশী।
মুখমৈথুনকে মাঝে মধ্যেই একটি 'সরাসরি বলা যায়না এমন কথা' হিসেবে ধরা হয়, কিন্তু অধিকাংশ দেশেই এমন কোনো আইন নেই যেটা এইকাজ করতে মানা করে। সাধারণত বিষমকামী যুগলরা যোনিলেহনকে কুমারীত্বের ক্ষতি হিসেবে দেখেননা, অন্যদিকে সমকামিনী যুগলরা এটাকে একপ্রকারের কুমারীত্ব মোচন হিসেবে দেখেন। কিছু কিছু মানুষের যোনিলেহনের প্রতি নেতিবাচক দৃষ্টিভঙ্গি থাকতে পারে কিংবা যোনিলেহন দেওয়ার পরে একজন নারীর ভালো নাও লাগতে পারে বা নারীটির সঙ্গী যোনিলেহন করতে অপারগতা প্রকাশ করতে পারে।
যোনিলেহন শব্দটির ইংরেজী শব্দ 'Cunnilingus' ল্যাটিন শব্দ "cunnus" যার বাংলা অর্থ যোনি এবং "lingua" যার বাংলা অর্থ জিহ্বা থেকে এসেছে। যোনিলেহন শব্দটির বিভিন্ন অশ্লীল রুপ আছে, যেমন "ঝোলের পেয়ালা থেকে পান করা," "কার্পেট মোড়ানো", এবং "কাদায় মুখ দেওয়া"। আরো অশ্লীল শব্দ আছে যেমন "মুখ দেওয়া", "মুখ সেবা", অথবা "ছোটো পাছায় মুখ দেওয়া"; শেষোক্ত শব্দটির ক্ষেত্রে ঔপন্যাসিক 'সারাহ ওয়াটার্স' বলেন যে তিনি শব্দটি রাণী ভিক্টোরিয়ার শাসনামলে চলা পর্নোগ্রাফী (পুস্তক/ছবি) থেকে পেয়েছেন। যে ব্যক্তি যোনিলেহন করেন তাকে যোনিলেহনকারী (কেবলমাত্র বিষমকামী পুরুষ) কিংবা যোনিলেহনকারীনী (কেবলমাত্র সমকামিনীদের ক্ষেত্রে) বলা হয়।
ফ্রাঙ্ক বি. কেলোগ
ফ্রাঙ্ক বি. কেলোগ (২২ ডিসেম্বর ১৮৫৬-২১ ডিসেম্বর ১৯৩৭) ছিলেন একজন আমেরিকান আইনজীবী, রাজনীতিবীদ এবং কূটনীতিজ্ঞ ব্যক্তি। তিনি মার্কিন পররাষ্ট্রমন্ত্রী হিসেবে দায়িত্ব পালন করেছেন। তিনি কেলোগ-ব্রিয়ান্ড চুক্তির সহ-রচয়িতার জন্য ১৯২৯ সালে শান্তিতে নোবেল পুরস্কার অর্জন করেন।
মধ্যযুগীয় বাংলা অনুবাদ সাহিত্য
মধ্যযুগীয় বাংলা অনুবাদসাহিত্য
মধ্যযুগের বাংলা সাহিত্যের বিস্তৃত অঙ্গন জুড়ে অনুবাদ সাহিত্যের চর্চা হয়েছিল এবং পরিণামেএ সাহিত্যের শ্রীবৃদ্ধিসাধনে অনুবাদের গুরুত্বপূর্ণ ভূমিকা অপরিসীম।সকল সাহিত্যের পরিপুষ্টিসাধনে অনুবাদমূলক সাহিত্যকর্মের বিশিষ্ট ভূমিকা আছে।বাংলা সাহিত্যের ক্ষেত্রেও এর ব্যতীক্রম পরিলক্ষিত হয় না।"সমৃদ্ধতর নানা ভাষা থেকে বিচিত্র নতুন ভাব ও তথ্য সঞ্চয় করে নিজ নিজ ভাষার বহন ও সহন ক্ষমতা বাড়িয়ে তোলাই অনুবাদ সাহিত্যের প্রাথমিক প্রবণতা।"ভাষার মান বাড়ানোর জন্য ভাষার ক্ষমতা বৃদ্ধি করতে হয়,আর তাতে সহায়তা করে অনুবাদকর্ম।উন্নত সাহিত্য থেকে ঋণ গ্রহন করা কখনো অযৌক্তিক বিবেচিত হয়নি।উন্নত ও সমৃদ্ধ ভাষা-সাহিত্যের সান্নিধ্যে এলে বিভিন্ন বিষয়ের প্রতিশব্দ তৈরি করা সম্ভব হয়,অন্য ভাষা থেকে প্রয়োজনীয় শব্দও গ্রহন করা যায়।অনুবাদের মাধ্যমে বিশ্বসাহিত্যের শ্রেষ্ঠ বক্তব্য আয়ত্তে আসে।ভাষা ও সাহিত্যের যথার্থ সমৃদ্ধির লক্ষ্যে শ্রেষ্ঠ ও সম্পদশালী ভাষায় উৎকর্ষপূর্ণ সাহিত্যসৃষ্টির অনুবাদ একটি আবশ্যিক উপাদান।
জ্ঞানবিজ্ঞানের বিষয়ের বেলায় শুদ্ধ অনুবাদ অভিপ্রেত।কিন্তু সাহিত্যের অনুবাদ শিল্পসম্মত হওয়া আবশ্যিক বলেই তা আক্ষরিক হলে চলে না।ভিন্ন ভাষার শব্দ সম্পদের পরিমাণ, প্রকাশক্ষমতা ও বাগভঙ্গি অনুযায়ী ভিন্ন ভাষায় ব্যক্ত কথায় সংকোচন, প্রসারণ, বর্জন ও সংযোজন আবশ্যিক হয়।মধ্যযুগের বাংলা সাহিত্যে যে অনুবাদের ধারাটি সমৃদ্ধি লাভ করে তাতে সৃজনশীল লেখকের প্রতিভা কাজ করেছিল।সে কারণে মধ্যযুগের এই অনুবাদকর্ম সাহিত্য হিসেবে মর্যাদা লাভ করেছে।
বুলিকে লেখ্য ভাষার তথা সাহিত্যের ভাষায় উন্নীত করার সহজ উপায় হচ্ছে অনুবাদ।অন্যভাষা থেকে সাহিত্য, দর্শন, বিজ্ঞান প্রভৃতি জ্ঞান-মননের বিভিন্ন বিসয় অনুবাদ করতে হলে সে বিষয়ক ভাব-চিন্তা-বস্তুর প্রতিশব্দ তৈরী করা অনেক সময় সহজ হয়,তৈরী সম্ভব না হলে মূল ভাষা থেকে শব্দ গ্রহন করতে হয়।এভাবেই সভ্য জাতির ভাষা-সাহিত্য মাত্রই গ্রহনে-সৃজনে ঋদ্ধ হয়েছে।এ ঋণে লজ্জা নেই।যে জ্ঞান বা অনুভব আমাদের দেশে পাঁচশ বছরেও লভ্য হত না,তা আমরা অনুবাদের মাধ্যমে এখনই পেতে পারি।যেমনঃ বিশ্বসাহিত্যের শ্রেষ্ঠ গ্রন্থগুলো,শ্রেষ্ঠ দার্শনিক চিন্তাগুলো,বৈজ্ঞানিক তথ্যগুলো,সমাজতত্ত্বগুলো-মানবচিন্তার শ্রেষ্ঠ সম্পদগুলো এভাবে আয়ত্তে আসে।
চৌদ্দ পনেরো শতকে আমাদের লেখ্য সাহিত্যও তেমনি সংস্কৃত-অবহটঠ থেকে ভাব-ভাষা-ছন্দ গ্রহন করেছে,পুরাণাদি থেকে নিয়েছে বর্ণিত বিষয় ও বর্ণনাভঙ্গি এবং রামায়ণ-মহাভারত-ভাগবত-প্রণয়োপাখ্যান-ধর্মশাস্ত্র প্রভৃতি সংস্কৃত-ফারসী-আরবী-হিন্দি থেকে অনূদিত হয়েছে আমাদের ভাষায়।এভাবেই আমাদের লিখিত বা শিষ্ট বাংলা ভাষাসাহিত্যের বুনিয়াদ নির্মিত হয়েছিল।
আদর্শ অনুবাদকের একটা বিশেষ যোগ্যতা অপরিহার্য। ভাষান্তর করতে হলে উভয় ভাষার গতিপ্রকৃতি, বাকভঙ্গি ও বাকবিধির বিষয়ে অনুবাদকের বিশেষ ব্যুৎপত্তির দরকার।তাহলেই ভাষান্তর নিখুঁত ও শিল্পগুণান্বিত হয়।তাই ভাষাবিদ কবি ছাড়া অন্য কেউ কাব্যের সুষ্ঠু অনুবাদে সমর্থ হয় না।মধ্যযুগে অ-কবিও অনুবাদ কর্মে উৎসাহী ছিলেন।তাই অনুবাদে নানা ত্রুটি দেখা যায়।এছাড়া এঁরা নিজেদের সামর্থ্য রুচিবুদ্ধি ও প্রয়োজন অনুসারে মূল পাঠের গ্রহন-বর্জন ও সংক্ষেপ করেছেন।এজন্য মধ্যযুগের বাংলা ভাষায় কোন তথাকথিত অনুবাদই নির্ভরযোগ্য নয়।সবগুলোই কিছু কায়িক,কিছু ছায়িক,কিছু ভাবিক অনুবাদ এবং কিছু স্বাধীন রচনা।কাব্য সাহিত্যের অনুবাদ আক্ষরিক হতেই পারে না।
উৎস
-"বাঙালী ও বাঙলা সাহিত্য- আহমদ শরীফ"
জুয়েল হাসান
নারায়ণগঞ্জ কলেজ
নারায়ণগঞ্জ কলেজ হলো একটি শিক্ষা প্রতিষ্ঠান এখানে উচ্চ শিক্ষা প্রদান করা সহ বিভিন্ন ধরনের গবেষনামূলক কাজকর্ম করা হয়ে থাকে।নারায়নগঞ্জে অবস্থিত এই কলেজটি তাই এর অনুসারে এর নামকরনও নারায়নগঞ্জ কলেজ দেওয়া হয়। এটি ১৯৮০ সালে কার্যক্রম চালু করে।
টেস্ট পরিক্ষা রুটিন
ভবেশচন্দ্র ভাদুড়ী
ভবেশচন্দ্র ভাদুড়ী (১৯১১ - ১০ জুলাই, ১৯৮২) ব্রিটিশবিরোধী আন্দোলনে আজাদ হিন্দ ফৌজের একজন সেনানী।
১৯৩৫ সালে যাদবপুর থেকে ইলেক্ট্রিকাল ইঞ্জিনিয়ারিং পাশ করেন। ১৯৩৮ সালে বৃত্তি পেয়ে জার্মানি যাত্রা করেন। নাৎসি জার্মানিতে হিটলার জমানায় তাকে চরম সংকটে পড়তে হয়। তার ওপর নাজীরা নানারকম বিধিনিষেধ আরোপ করে, দেশ থেকে টাকা পয়সা পেতে বাধা দেয়। প্রায় অনাহার অর্ধাহারে দিন কাটাতেন। শেষে Siemens কোম্পানী তে কাজ পান।
নেতাজী সুভাষচন্দ্র বসু ১৯৪১ খৃষ্টাব্দে বার্লিন এলে তার সাথে পরিচয় হয় ভবেশচন্দ্রের। জার্মানি ত্যাগের পূর্ব পর্যন্ত নেতাজীর সাথে তার ঘনিষ্ঠ সম্পর্ক ছিল। তিনি নেতাজীর সহকারী হয়ে গোপনে আজাদ হিন্দ ফৌজে (I.N.A.) যোগ দেন এবং হল্যান্ডের গোপন কেন্দ্রের দায়িত্ব প্রাপ্ত হন। ১৯৪৩-৪৪ খৃষ্টাব্দে হল্যান্ড থেকে আজাদ হিন্দ ফৌজের যে বাংলা খবর প্রচারিত হত তার দায়িত্বে ছিলেন তিনি। তিনি নাজীদের হাতেও বন্দী হন আবার যুদ্ধে জাপানের পরাজয় ঘটলে আজাদ হিন্দ বাহিনীর বহু অফিসারের সাথে মিত্র বাহিনীর দ্বারাও বন্দী হয়েছিলেন। মুক্তি পেয়ে ভারতে ফিরে দামোদর ভ্যালি কর্পোরেশন (D.V.C.) ও রাঁচী হেভি ইঞ্জিনিয়ারিং কর্পোরেশনে কাজ করেছেন।
৭ জুলাই, ১৯৮২ তার মৃত্যু ঘটে।
এ বি এম আব্দুল্লাহ
এ বি এম আবদুল্লাহ (জন্ম: ১৯৫৪) একজন খ্যাতনামা বাংলাদেশি চিকিৎসক। তিনি বঙ্গবন্ধু শেখ মুজিব মেডিকেল বিশ্ববিদ্যালয় এর মেডিসিন অনুষদের ডিন হিসেবে কর্মরত আছেন। গবেষণায় অবদানের জন্যে ২০১৬ সালে বাংলাদেশ সরকার তাকে দ্বিতীয় সর্বোচ্চ বেসামরিক সম্মাননা একুশে পদকে ভূষিত করে। ২০১৭ সালে বাংলা একাডেমি তাকে সম্মানসূচক ফেলোশিপ প্রদান করে।
অধ্যাপক আবদুল্লাহ ছয়টির বেশি মেডিকেল পুস্তক রচনা করেছেন, তন্মধ্যে উল্লেখযোগ্য হল:
তাঁর রচিত এ সকল মেডিকেল পুস্তক বাংলাদেশ, ভারত, পাকিস্তান, ব্রিটেনসহ আরব বিশ্বের বিভিন্ন মেডিকেল বিশ্ববিদ্যালয়ে পড়ানো হয়। এছাড়াও বাংলাদেশের বিভিন্ন জাতীয় সংবাদপত্রে প্রকাশিত তাঁর স্বাস্হ্য বিষয়ক
কলামগুলো নিয়ে প্রকাশিত হয়েছে :
কিল ইয়োর ডারলিংস্‌ (২০১৩-এর চলচ্চিত্র)
কিল ইয়োর ডারলিংস্‌ (ইংরেজি: Kill Your Darlings) হল ২০১৩ সালে মুক্তিপ্রাপ্ত একটি আমেরিকান জীবনীমূলক ড্রামা চলচ্চিত্র। এই ছবিটির কাহিনীকার অস্টিন বান এবং পরিচালক জন ক্রোকিডাস। এই ছবিটিই ক্রোকিডাস কর্তৃক পরিচালিত প্রথম চলচ্চিত্র। ২০১৩ সালের সানড্যান্স চলচ্চিত্র উৎসবে এই ছবিটির ওয়ার্ল্ড প্রিমিয়ার অনুষ্ঠিত হয়। এই চলচ্চিত্র উৎসবে সমালোচকেরা এই ছবিটির প্রশংসা করেছিলেন। ২০১৩ সালের টরেন্টো আন্তর্জাতিক চলচ্চিত্র উৎসবেও ছবিটি প্রদর্শিত হয়। ২০১৩ সালের ১৬ অক্টোবর উত্তর আমেরিকার অল্প কয়েকটি প্রেক্ষাগৃহে ছবিটি মুক্তি পায়। "কিল ইয়োর ডারলিংস্‌" ছবিটি ২০১৪ সালের ১৮ মার্চ থেকে যুক্তরাষ্ট্রে এবং সেই বছরেরই ২১ এপ্রিল থেকে ব্লু-রে ও ডিভিডি আকারে বাজারে আসে।
এই ছবির কাহিনী বিট প্রজন্মের কয়েকজন আদি সদস্যের (লুসিয়েন কার, অ্যালেন গিনসবার্গ, উইলিয়াম এস. বারোস ও জ্যাক কেরোউয়্যাক) কলেজ জীবন, তাঁদের মত-বিনিময় এবং নিউ ইয়র্ক সিটির ম্যানহ্যাটনের রিভারসাইড পার্কের হত্যাকাণ্ড সংক্রান্ত।
ইলা পালচৌধুরী
ইলা পালচৌধুরী (১৯০৮ - ৯ মার্চ, ১৯৭৫) একজন বাঙালী সমাজসেবী ও রাজনীতিবিদ। তিনি নদিয়া জেলার সাংসদ ছিলেন।
ইলা পালচৌধুরী কলকাতায় জন্মগ্রহণ করেন। পিতা বিপ্রদাস পালচৌধুরী ছিলেন বাঙালি শিল্পপতি ও আধুনিক মনস্ক ব্যক্তি। তিনি নিজ কন্যাদের অসবর্ণ বিবাহ দিয়ে দৃষ্টান্ত স্থাপন করেছিলেন। ইলা পালচৌধুরীর বিবাহ হয় নদীয়ার অমিয়নারায়নপুরের জমিদার অমিয় পালচৌধুরীর সাথে।
অল্পবয়েসেই কংগ্রেসী রাজনীতির সাথে জড়িত হয়ে পড়েন। দেশের কাজে নেতাজী সুভাষচন্দ্র বসুর সাথে তার ঘনিষ্ঠ যোগাযোগ ছিল। ১৯৫৪ সালে নদীয়া থেকে উপনির্বাচন এ তিনি সর্বপ্রথম লোকসভার সদস্য হন। এবং পর পর তিনবার লোকসভায় প্রতিনিধিত্ব করেছেন। প্রদেশ কংগ্রেস মহিলা শাখার একজন সক্রিয় নেত্রী ছিলেন তিনি। এছাড়া বিদ্যালয় প্রতিষ্ঠা, সেবাপ্রতিষ্ঠান তৈরি ইত্যাদি নানা উন্নয়নমূলক কাজের সাথে সংযুক্ত ছিলেন। নদীয়া জেলার করিমপুর থানার কিশোরপুর গ্রামে তার প্রাচীন কাছারি বাড়িটি আজো বর্তমান।
৯ মার্চ ১৯৭৫ খৃষ্টাব্দে তিনি মারা যান।
মাছের ঝোল
মাছের ঝোল একটি ঐতিহ্যবাহী বাঙালি ও উড়িয়া মসলাযুক্ত মাছ রান্নার পদ্ধতি। অধিক মশলা দিয়ে রান্না করা এই তরকারী সাদা ভাতের সংগে পরিবেশন করা হয়। মাছের ঝোলে বিভিন্ন সবজি যোগ করা হয়। মানুষ বাংলার মানুষের কাছে মাছের ঝোল খুবই প্রিয়।
বাংলাদেশে, বাংলায় এবং উড়িষ্যায় সাধারণত ইলিশ, রুই, কাতলা মাছের ঝোল রান্না করা হয়। এছাড়া অন্যান্য মাছের ঝোলও হয়।
মাছ, আলু, পেঁয়াজ, আদা, রসুন, হলুদ, টমেটো, মরিচ, গোল মরিচ, অন্যান্য মশলা।
আইলাকুন্ডি
আইলাকুন্ডি হল ভারতের পশ্চিমবঙ্গ রাজ্যের বাঁকুড়া জেলার সদর মহকুমার অন্তর্গত বাঁকুড়া ১ সমষ্টি উন্নয়ন ব্লকে অবস্থিত একটি গ্রাম।
২০১১ সালের জনগণনা অনুযায়ী, আইলাকুন্ডি গ্রামের জনসংখ্যা ১,২০৭। এর মধ্যে ৬১৭ জন পুরুষ ও ৫৯০ জন নারী।
সুনীতি দেবী
সুনীতি দেবী ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব।
সুনীতি দেবী ও তাঁর কন্যা মায়া দেবী উত্তরপ্রদেশ এর কানপুরে বসবাস করতেন। তিনি বিখ্যাত বিপ্লবী চন্দ্রশেখর আজাদ এর বিপ্লবী দলের কর্মী ছিলেন। তিনি অস্ত্র আইনে গ্রেপ্তার হয়ে জেল খেটেছেন। এরপরে রাজবন্দিরূপে হিজলী ও প্রেসিডেন্সি জেলে বন্দি ছিলেন সম্ভবত ১৯৩৪-১৯৩৭ সাল পর্যন্ত।
গোবিন্দপদ দত্ত
গোবিন্দপদ দত্ত একজন বাঙালি ব্রিটিশবিরোধী স্বাধীনতা সংগ্রামী।
তার আদি নিবাস নদিয়া জেলার ধর্মদা (ধর্মদহ) গ্রামে। পিতার নাম সুরেশচন্দ্র দত্ত। তিনি এ.ভি হাইস্কুল থেকে প্রবেশিকা ও কৃষ্ণনগর সরকারি কলেজ থেকে বি.এ পাশ করেন।
বিপ্লবী অনন্তহরি মিত্রের ফাঁসি ও প্রমোদরঞ্জন সেনগুপ্তর বিলাত গমনের পরে কৃষ্ণনগরের ছাত্র-যুব সমাজে বিপ্লবী আন্দোলনে তিনি অন্যতম নেতার ভূমিকায় আসেন। কৃষ্ণনগরে সাধনা লাইব্রেরি ও দরিদ্র ভান্ডারকে কেন্দ্র করে যে আন্দোলন গড়ে ওঠে তিনিই ছিলেন তার প্রধান চালিকাশক্তি। একাধারে বঙ্গীয় প্রাদেশিক কমিটির সদস্য ও জেলা কংগ্রেসের সহ- সম্পাদক ছিলেন। ছাত্র-যুব সমিতি ও স্বেচ্ছাসেবক বাহিনীরও অন্যতম প্রতিষ্ঠাতা। আইন অমান্য আন্দোলনের অংশগ্রহনের প্রস্তুতি চলছিল জেলা জুড়ে, এমতাবস্থায় চট্টগ্রাম অস্ত্রাগার লুন্ঠনের কারনে সারা বাংলার বিপ্লবীদের সাথে তিনিও বন্দী হন। বিনা বিচারে তারই সাথে বন্দী ছিলেন তারকদাস বন্দ্যোপাধ্যায়, তারাদাস মুখোপাধ্যায়, মহাদেব সরকার প্রমুখ। তাকে কৃষ্ণনগর, দমদম স্পেশাল জেল, হিজলী বন্দীশালায় থাকতে হয়েছে। ১৯৩১ এর ১৬ সেপ্টেম্বর হিজলি ডিটেনশন ক্যাম্পের কুখ্যাত গুলিচালনার ঘটনায় সন্তোষ কুমার মিত্র ও তারকেশ্বর সেনগুপ্ত শহীদ হন। গুলিতে গোবিন্দপদ দত্ত মারাত্মক আহত হয়েছিলেন। তার বাম হাত কেটে বাদ দিতে হয়। এর পর থেকে তার শরীরের অবনতি ঘটে। অসুস্থ অবস্থায় মুক্তি পান।
কারামুক্তির কিছুদিন পর ভারতীয় জাতীয় কংগ্রেস দলের সাথে সম্পর্ক ত্যাগ করেন গোবিন্দপদ দত্ত ও বামপন্থী রাজনীতির সাথে জড়িত হয়ে পড়েন।
জন পেম্বারটন
জন স্টিথ পেম্বারটন (জুলাই ৮, ১৮৩১ – আগস্ট ১৬, ১৮৮৮) হলেন একজন আমেরিকান ঔষধ প্রস্তুতকারক। তিনি কোকা-কোলা পানীয়ের আবিষ্কারের জন্য বিশ্বজুড়ে পরিচিত।
১৮৬৫ সালের এপ্রিল মাসে, কলম্বাসের যুদ্ধে জন পেম্বারটন তার বুকে তরবারির আঘাত পান। এই ক্ষতর ব্যাথা থেকে বাঁচতে তিনি মরফিনে আসক্ত হয়ে পড়েন। ১৮৬৬ সালে, তার এই আসক্তি থেকে বাঁচার জন্য তিনি নানান পরীক্ষা-নিরিক্ষা শুরু করেন। তিনি ব্যাথানাশক ঔষুধ নিয়েও পরীক্ষা শুরু করেন যা ছিল আফিমমুক্ত এবং মরফিনের মতো কার্যকরী। এরপর আরো নানান পরীক্ষার পর জন পেম্বারটন কোকা-কোলার ফর্মুলা আবিষ্কার করেন।
জন পেম্বারটন পাকস্থলির ক্যান্সারে মারা গিয়েছিলেন। তখন তার বয়স ছিল ৫৭ বছর। এছাড়া তিনি তখন দারিদ্র্যতায় ভুগছিলেন এবং মরফিনে আসক্ত ছিলেন। মৃত্যুর পর তার দেহ কলম্বাস, জর্জিয়াতে ফেরত আনা হয়। সেখানে লিনউড সমাধিস্থলে তাকে দাফন করা হয়। তার সমাধিতে তার কনফিডারেট আর্মির সাফল্যগাথা বর্ণণা করা হয়েছে। 
তার মৃত্যুর পর তার ছেলে চার্লস তার বাবার ফর্মুলায় ব্যবসা চালাতে থাকেন। কিন্তু ছয় বছর পর চার্লস পেম্বারটনও মারা যান।
নফল নামাজ
নফল নামাজ বলতে ইসলাম ধর্মানুসারী অর্থাৎ মুসলমানদের এমন নামাজ বোঝায় যা আদায় করলে সওয়াব রয়েছে কিন্তু আদায় না করলে কোনো গুনাহ নেই।
নফল নামাজ সাধারণত দুই রাকাত দুই রাকাত করে আদায় করা হয়। এছাড়াও বিশেষ বিশেষ কিছু দিনে নির্দিষ্ট কিছু সূরা দিয়ে এ নামাজ আদায় করা হয়।
নফল নামাজ ফরজ নামাজের পরে আদায় করা হয়। এছাড়াও বিশেষ কিছু দিনেও নফল নামাজ আদায় করা হয়। তাছাড়াও যেকোনো দিনে এ নামাজ আদায় করা যায়।
হরিপদ মহাজন
হরিপদ মহাজন ( ১৯১৩ - ১৯৪২) একজন বাঙালি সশস্ত্র বিপ্লবী ও চট্টগ্রাম অস্ত্রাগার লুন্ঠনের অন্যতম সেনানী।
হরিপদ মহাজনের বাড়ি চট্টগ্রাম রাউজান উপজেলার বিনাজুড়ি গ্রামে। মাস্টারদা সূর্য সেনের আদর্শে অনুপ্রাণিত হয়ে চট্টগ্রাম যুববিদ্রোহে অংশ নেন তিনি। ১৮ এপ্রিল ১৯৩০, রাত ৯.৪৫ এ গণেশ ঘোষের সদরঘাটের বাড়ি থেকে খাকি পোষাকে তারা রওনা দেন চট্টগ্রাম অস্ত্রাগারে লুন্ঠনের উদ্দ্যেশ্যে। এই দলে ছিলেন ছয়জন বিপ্লবী। গণেশ ঘোষ, অনন্ত সিং, হিমাংশু সেন, সরোজ গুহ, হরিপদ মহাজন ও দেবপ্রসাদ গুপ্ত। এর চারদিন পর ২২ এপ্রিল জালালাবাদ পাহাড়ে ব্রিটিশ সেনার সাথে সম্মুখ যুদ্ধেও অংশ নিয়েছিলেন বিপ্লবী হরিপদ।
অস্ত্রাগার লুন্ঠন ও জালালাবাদ যুদ্ধের পর আটমাস আত্মগোপন করে থাকেন হরিপদ মহাজন ও হাঁটাপথে অমানুষিক কষ্ট করে আকিয়াব হয়ে বার্মাতে চলে যান। অনুমান করা হয় দুর্ঘটনায় মারা যান এই তরুন বিপ্লবী।
নেস্টর সেরপা কারতোলিনি
নেস্টর সেরপা কারতোলিনি ছিলেন একজন গেরিলা, শ্রমিক ইউনিয়ন নেতা এবং শ্রমিক ।
সেরপা কারতোলিনির জন্ম ১৯৫৩ সালে পেরুর রাজধানী লিমার উপকণ্ঠে ভিক্টোরিয়া জেলার বালকোনসিল্লোতে । তারা বাবাও ছিলেন শ্রমিক। ১৯৭০ সালে তার বাবার ফ্যাক্টরি বন্ধ হয়ে যায়। তখন শেরপা স্কুলের পাঠ চুকিয়ে কাজের সন্ধানে নামেন।
১৯৭০ সালে তার বাবার ফ্যাক্টরি বন্ধ হয়ে যায়। তখন শেরপা স্কুলের পাঠ চুকিয়ে কাজের সন্ধানে নামেন। চাকরি পান একটি সুতিবস্ত্র কারখানা, ক্রোমোটেক্সে। চাকরি পান একটি সুতিবস্ত্র কারখানা, ক্রোমোটেক্সে।তার কর্মদক্ষতার কারণে ওই কারখানার শ্রমিক ইউনিয়নের সেক্রেটরি জেনারেল নির্বাচিত হন। ১৯৭৮ সালে ডিসেম্বরে ওই কারখানাটি লেঅফ ঘোষণা করা হয়। কিন্তু শেরপার নেতৃত্বে ২৫০ জন শ্রমিক ওই লেঅফ আটকাতে কারখানাটি দখল করে নেয়। ১৯৭৯ সালের ফেব্রুয়ারিতে পেরুর ৭০০ পুলিশ কারখানায় আক্রমণ চালিয়ে তা আবার দখল করে। সংঘর্ষে একজন পুলিশসহ দুইজন শ্রমিক মারা যান। এ ঘটনায় শেরপাসহ ২৪ জনের জেল হয়। ১৯৭৯ সালের ডিসেম্বরে শেরপা জেল থেকে ছাড়া পান।
পরে পেরুর টুপাক আমারু বিপ্লবী দলের নেতা ভিক্টর পোলো (Tupac Amaru Revolutionary Movement-MRTA) শেরপাকে দলভুক্ত করেন। ভিক্তর পোলো ও শেরপার নেতৃত্বে একটি শক্তিশালী গেরিলা দলও গড়ে ওঠে। শেরপা তার দলের সহকর্মী আদিবাসী নারী নেত্রী ন্যান্সি গিল্ভানিওকে বিয়ে করেন। ন্যান্সির দুইভাই আমেরিকো এবং রাউল ছিলেন এই দলের সংগঠক ছিলেন। নান্সির দুই ভাই মার্তিনে সেনাবাহিনীর হাতে ধরা পড়েন। ১৯৯২ সালে গ্রেপ্তার করা হয় ভিক্টর পোলোকে। ১৯৯৫ সালের নভেম্বরে সাংবাদিকের ছদ্মবেশে পেরুর সামরিক বাহিনী নেন্সিকে আটক করে। তাদের সবাইকে আটক রাখা হয় লিমার কাছে কাল্লাও নৌঘাটির কাছে একটি জেলে। জেলখানাটি পাহাড় ও মাটির ৩২ হাজার ফুট নিচে। সেখানে এই একই দলের আরো ৪৫০ জন রাজবন্দি ছিলেন।
১৯৯৭ সালের ১৭ই ডিসেম্বরে শেরপা রাজবন্দিদের মুক্তির দাবিতে ২৫ জন গেরিলাযোদ্ধা নিয়ে লিমায় অবস্থিত জাপানি দূতাবাস দখল করে নেন। সেখানে অবস্থিত ৩৫০ জনকে তারা পণবন্দি করেন। তার মধ্যে ফুজিমোরের মা ও বোন ছিলেন। পরে শেরপা মানবিক দিক বিবেচনা করে ৩০০ জন নারী ও পুরুষকে মুক্তি দেন। তার বিনিময়ে ৪৫০ জনের মুক্তি চান। ১২৬ দিন ধরে একটি স্নায়বিক লড়াই চলে। অবশেষে ১৯৯৮ সালের ২০ এপ্রিলে ১৭২ জন মার্কিনি সামরিক বিশেষজ্ঞ ও ৭২ জন ফুজিমোরের কমাণ্ড বাহিনী আক্রমণ চালিয়ে জাপানি দূতাবাস মুক্ত করে। এ সময় শেরপা এবং দুইজন কিশোরীসহ ১৪ জন গেরিলাকে নৃসংশভাবে হত্যা করা হয়। ১৯৯৮ সালে টুপাক আমারু গেরিলা দলের জাপান দূতাবাস দখল ছিল খুবই আলোচিত একটি বিষয়।
গোকিও হ্রদ
গোকিও হ্রদ নেপালের সাগরমাথা জাতীয় উদ্যানের অন্তর্গত একটি প্রাকৃতিক হ্রদ। হ্রদটি সমুদ্রপৃষ্ঠ থেকে ৪,৭০০-৫০০ মিটার (১৫,৪০০-১৬,৪০০ ফুট) উচ্চতায় অবস্থিত। সাগরমাথা অঞ্চলের ছয়টি হ্রদ একত্রে গোকিও হ্রদ নামে পরিচিত। এগুলো পৃথিবীর সর্বোচ্চ উচ্চতার অন্যতম স্বাদুপানির হ্রদ এবং এদের মধ্যে থোনাক হ্রদ সবচেয়ে বড়। ২০০৭ সালের সেপ্টেম্বরে, গোকিও এবং সংশ্লিষ্ট ৭,৭৭০ হেক্টরের জলাভূমি রামসার স্থান হিসেবে অন্তর্ভুক্ত হয়।
সাগরমাথা অঞ্চলের হ্রদগুলো সামগ্রিকভাবে গোকিও হ্রদ নামে সুপরিচিত। গোকিও হ্রদ নেপালের উত্তর-পূর্ব অংশের সাগরমাথা অঞ্চলের সোলুখুম্বু জেলায় অবস্থিত। এই অঞ্চলের প্রধান হ্রদ গোকিও চো বা দুধ পোখারি, যার আকার ৪২.৯ হেক্টর। গোকিও গ্রামটি দুধ পোখারির পূর্বে অবস্থিত। তবে আকারের দিক থেকে উক্ত অঞ্চলের সবচেয়ে বড় হ্রদ থোনাক চো। এটির আকার ৬৫.০৭ হেক্টর (১৬০.৮ একর)। এছাড়া এই অঞ্চলের হ্রদের মধে গিয়াজুম্পা চো (২৯ হেক্টর), তানজুং চো (১৬.৯৫ হেক্টর) ও গোজুম্পা চো (১৪.৩৯ হেক্টর) রয়েছে। সাগরমাথার এই অঞ্চলে হ্রদগুলো স্বাদুপানির একমাত্র উৎস। হিমবাহ গলিত হয়ে কিংবা অধিক উচ্চতার ধর্ণার প্রবাহ থেকে এই হ্রদগুলো পানি ধারণ করে। উত্তর-পশ্চিমে রয়েছে রেনজো-লা পাস এবং উত্তর-পূর্বে গোজুম্পা হিমবাহ। এই হ্রদগুলোড় পানি তাউজন হ্রদ ও লোংগাবাংগা হ্রদ হয়ে দুধ কোশি নদীতে যেয়ে পড়ে। হ্রদগুলোর বিজ্ঞানীদের নির্ধারিত উচ্চতার চেয়েও বেশি বলে সাম্প্রতিক পরীক্ষায় প্রমাণিত হয়েছে। এগুলোর মধ্যে থোনাক চো সবচেয়ে গভীর হ্রদ (৬২.৪ মিটার), এরপরে গোকিও হ্রদ (৪৩ মিটার)। ধারণা করা হয়, গোকিও হ্রদ, থোনাক চো এবং গোজুম্পা চো – এই তিনটি হ্রদ ভূগর্ভস্থ উপায়ে সংযুক্ত। প্রাকৃতিক কারণে গোকিও হ্রদ বেশ ঝুকিপূর্ণ, কারণে এটি বাস্তসংস্থানগতভাবে অনুপযুক্ত ও ভারসাম্যহীন স্থানে অবস্থিত। গোজুম্পা হিমবাহের গলিত পানি গোকিও হ্রদের অস্তিত্বের ক্ষেত্রে বড় ঝুকি বলে বিবেচনা করা হয়।
গোকিও হ্রদ বলে পরিচিত ১৯টি হ্রদের মোট আকার ১৯৬.২ হেক্টর। এগুলো ৪,৬০০ থেকে ৫,১০০ মিটার উচ্চতার মধ্যে অবস্থিত। চো ওইয়ু থেকে উৎসারিত দুধকোশী নদের প্রারম্ভে হ্রদগুলোর অবস্থান।
হিন্দু ও বৌদ্ধ – উভয় ধর্মেই গোকিও হ্রদ বিশেষ গুরুত্ব বহন করে। জনই পূর্ণিমাতে প্রায় ৫০০ হিন্দু ধর্মাবলম্বী গোকিও হ্রদে অবগাহন করে থাকে। সাধারণত অগাস্ট মাসে এই উপলক্ষ্য উদযাপন করা হয়। প্রতি বছর প্রায় ৭,০০০ পর্যটক এই হ্রদ দেখতে আসে। হিন্দুরা বিশ্বাস করে এই হ্রদে নাগ দেবতা (সাপের দেবতা) বাস করেন। ফলে তাদের অনেকেই এই হ্রদে পুজো করে। বিষ্ণু ও শিবের উদ্দেশ্যে একটি মন্দির গোকিও হ্রদের পশ্চিম প্রান্তে স্থাপন করা হয়েছে। ঐতিহ্য ও ধর্মীয় কারণে গোকিও হ্রদ সংশ্লিষ্ট এলাকার যেকোন ধরণের প্রাণী হত্যা নিষিদ্ধ।
সাগরমাথা বেস ক্যাম্প ও সংশ্লিষ্ট অঞ্চলের প্রধান পর্যটন আকর্ষণ গোকিও হ্রদ। ৪,৭০০ মিটার (১৫,৭২০ ফুট) উচ্চতায় অবস্থিত গোকিও গ্রামে এই অঞ্চলে বেড়াতে আসা পর্যটকরা রাত্রিযাপন করে।নামছে বাজার থেকে উপরের দিকে দুই দিনের হাঁটাপথে গোকিও হ্রদে পৌছানো যায়। পর্যটকরা গোকিও হ্রদের পাশাপাশি গোকিও রাই শৃঙ্গেও আরোহন করে। 
এভারেস্ট বেস ক্যাম্প ট্রেকের অনেক পর্যটক গোকিও হ্রদ দেখতে আসে। তবে গোকিও হ্রদ হয়ে এভারেস্ট বেস ক্যাম্প পৌছাতে কিছুটা বেশি সময় প্রয়োজন হয়। এভারেস্ট বেস ক্যাম্প ট্রেক একই পথ বরাবর যেতে হয় ও ফিরে আসতে, কিন্ত গোকিও হ্রদ হয়ে গেলে তা গোলাকার ট্রেইলের ন্যায় আবর্তন করতে হয়।
অভিযান (১৯৮৪-এর চলচ্চিত্র)
অভিযান রাজ্জাক পরিচালিত ১৯৮৪ সালের নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন খ্যাতনামা সাহিত্যিক সৈয়দ শামসুল হক। এটি তিন বন্ধুর ব্যবসায়িক অভিযানের গল্প। এতে অভিনয় করেছেন নায়ক রাজ রাজ্জাক, জসিম, ইলিয়াস কাঞ্চন, অঞ্জনা রহমান, রোজিনা প্রমুখ।
এই চলচ্চিত্রের চিত্রগ্রাহক মাহফুজুর রহমান খান ৯ম জাতীয় চলচ্চিত্র পুরস্কারে শ্রেষ্ঠ চিত্রগ্রাহক (রঙ্গিন) বিভাগে পুরস্কার অর্জন করেন।
রাজু, রউফ ও রতন তিন বন্ধু। তারা তিনজনে মিলে নতুন ব্যবসায় শুরু করে। তারা রহমানের কাজ থেকে তার কনস্ট্রাকশন সাইটের জন্য মালামাল যোগান দেওয়ার চুক্তি পায়। নদীপথে যাত্রাকালে তারা কুসুমকে নদী থেকে উদ্ধার করে। তিনজনই তাদের নৌকায় একা একটি মেয়েকে পেয়ে তাকে পটানোর তালে থাকে। অন্যদিকে রহমানের পুরনো ব্যবসায়িক শত্রু শরীফ তাদের আক্রমণ করে যাতে তার তাদের মালামাল ঠিকমত নিয়ে যেতে না পারে। তারা এসবের মোকাবেলা করে সময়মত তাদের কাজ সমাধা করতে বদ্ধ পরিকর।"অভিযান" চলচ্চিত্রের সঙ্গীত পরিচালনা করেছেন আনোয়ার পারভেজ। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, খুরশিদ আলম ও রুনা লায়লা।
রাজশাহী সেনানিবাস
রাজশাহী সেনানিবাস বাংলাদেশের রাজশাহী শহরের উপকন্ঠে অবস্থিত বাংলাদেশ সেনা বাহিনীর একটি সেনানিবাস।
রাজশাহী ক্যান্টনমেন্ট পাবলিক স্কুল ও কলেজ
রাজশাহী ক্যান্টনমেন্ট পাবলিক স্কুল ও কলেজ রাজশাহী শহরের শহর থেকে ৩ কিলোমিটার উত্তর-পশ্চিমে সপুরা রাজশাহী সেনানিবাস এর অভ্যান্তরে অবস্থিত একটি ঐতিহ্যবাহী শিক্ষা প্রতিষ্ঠান যা বাংলাদেশ সেনাবাহিনী কর্তৃক পরিচালিত হয়।
রাজশাহী ক্যান্টনমেন্ট এর কার্যক্রম শুরু হওয়ার পর এই ক্যান্টনমেন্ট-এ কর্মরত সামরিক ও বেসামরিক কর্মকর্তা/ কর্মচারীগণের সন্তানদের মান সম্পন্ন শিক্ষাদান এবং নিরাপদ পরিবেশে পাঠ্যক্রম পরিচালনার জন্য একটি বিদ্যালয় স্থাপনের প্রয়োজনীয়তা তীব্রভাবে অনুভত হতে থাকে। এই প্রয়োজনীয়তার পরিপ্রেক্ষিতে সেনানিবাসের অনুরোধের আলোকে সামরিক ভূমি ও সেনানিবাস অধিদপ্তর কর্তৃক ০১/০১/১৯৮৬ খৃস্টাব্দ তারিখে রাজশাহী ক্যান্টনমেন্ট বোর্ডের আওতায় ৩ একর জমির উপর একটি জুনিয়র হাই স্কুল প্রতিষ্ঠা করা হয়। পরে ০১/০১/১৯৮৮ খৃস্টাব্দ তারিখে উক্ত বিদ্যালয়টি হাই স্কুলের মর্যাদা লাভ করে।
বিদ্যালয়টি ৩৯ কক্ষ বিশিষ্ট তিন তলা ভবনের উপর প্রতিষ্ঠিত। বিদ্যালয়ে শিশু শ্রেণী হতে দশম শ্রেণী পর্যন্ত ছাত্র- ছাত্রীদের পাঠ্যক্রম পরিচালিত হয়। সেনানিবাসের অভ্যন্তরে মনোরম প্রাকৃতিক পরিবেশে রাজশাহী মহানগরীতে একটি আদর্শ বিদ্যাপীঠ হিসেবে ।
সরমা গুপ্তা
সরমা গুপ্তা (১৮৮২ - ১৯৫০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
সরমা গুপ্তা ১৮৮২ সালে ঢাকা শহরে জন্মগ্রহণ করেন। তার পিতার নাম গিরীশ চন্দ্র সেন ও মাতার নাম সরলাসুন্দরী সেন।
১৯২১ সালে অসহযোগ আন্দোলনের সময় মহাত্মা গান্ধীর আদর্শে উদ্বুদ্ধ হন তিনি। মহিলাদের মধ্যে দেশাত্মবোধ জাগ্রত করার জন্য এবং গান্ধীজীর বাণী প্রচার করার লক্ষ্যে ১৯২৪ সালে তিনি আশালতা সেন ও সরযূ গুপ্তার মিলে গঠন করেন ‘"গেন্ডারিয়া মহিলা সমিতি’"। এ সমিতির সদস্যরা নিজেরাই দ্রব্য উৎপন্ন, বিক্রয় ও প্রচারকার্য পরিচালনা করতেন। ১৯৩০ সালে লবণ আইন অমান্য আন্দোলনের সময় তিনি নোয়াখালীতে গিয়ে কাজ করেন। তিনি স্বদেশী কাজ ও সমাজ সেবামুলক কাজ করেন।
সরমা গুপ্তা ১৯৪২ সালে কঠিন রোগে শরীর ভগ্নস্বাস্থ্য হয়। ১৯৫০ সালে তিনি মারা যান।
ট্রিপ হকিংস
ট্রিপ হকিংস (জন্মঃ ২৮ ডিসেম্বর, ১৯৫৩) হলেন একজন আমেরিকান ব্যবসায়ী এবং ইলেকট্রনিক আর্টস ও থ্রি ডি ও কোম্পানির প্রতিষ্ঠাতা।
ইলেকট্রনিক আর্টস প্রতিষ্ঠানটি তৈরির আগে হকিংস ১৯৮২ সাল পর্যন্ত অ্যাপল কম্পিউটারে মার্কেটিং এর দায়িত্বে ছিলেন। হকিংস এর নেতৃত্বে প্রতিষ্ঠানটি অনেক সাফল্য পায়।
বেঙ্গল গ্লোবাল বিজনেস সামিট
বেঙ্গল গ্লোবাল বিজনেস সামিট বা "বিশ্ব বাংলা বাণিজ্য সম্মিলন" হল পশ্চিমবঙ্গের একটি বাণিজ্য সম্মিলন। এই সম্মিলন প্রতি বছর জানুয়ারি মাসে অনুষ্ঠিত হয়। এই সম্মিলনে বিশ্বের বিভিন্ন দেশের শিল্প ও কূটনৈতিক প্রতিনিধিরা যোগ দেন। পশ্চিমবঙ্গের এই বাণিজ্য সম্মিলন ২০১৫ সালে প্রথম শুরু হয় কলকাতায়। এর পর ২০১৬ সালে এই বাণিজ্য সম্মিলন হয় পশ্চিমবঙ্গের বন্দর ও শিল্প নগরী হলদিয়ায় এবং ২০১৭ সালের ২০ ও ২১ জানুয়ারি কলকাতায় বাণিজ্য সম্মিলয় অনুষ্ঠিত হয়।এই সম্মিলনের মাধ্যমে পশ্চিমবঙ্গ সরকার পশ্চিমবঙ্গের বাণিজ্য সম্ভাবনা তুলে ধরে বাণিজ্য প্রতিনিধির সামনে এবং শিল্পপতিরা বিভিন্ন প্রকল্পে অর্থ লগ্নির মোউ স্বাক্ষর করেন।
পশ্চিমবঙ্গ দেশ স্বাধীনতার আগে এবং স্বধীনতার পর এক দশক পর্যন্ত(১৯৪৭-১৯৫৭) ভারত এর মধ্যে শিল্প উৎপাদনে প্রথম ছিল। কিন্তু এর পর রাজ্যে বিভিন্ন শিল্প কারখানা বন্ধ হয়। ফলে রাজ্যে শিল্প উৎপাদন কমে এবং শিল্প উৎপাদনে রাজ্যটি দেশের মধ্যে পিছনের সারিতে অবস্থান করে।এই কারনে রাজ্যে নতুন শিল্প ও পুজির অভাব দেখা দেয়। রাজ্যে শিল্প উৎপাদন বৃদ্ধি, নতুন শিল্প স্থাপন, পরিকাঠামো গঠন, বিদ্যুৎ এর যোগান, বন্দর উন্নয়ন প্রভৃতি খাতে লগ্নি বৃদ্ধি এর জন্য এবং শিল্প ভাবমূর্তী গঠনের জন্য পশ্চিমবঙ্গ সরকার বাণিজ্য সম্মিলন অনুষ্ঠিত করার পরিকল্পনা নেয়। এই সম্মিলনের নাম দেওয়া হয় বেঙ্গল গ্লোবাল বিজনেস সামিট বা বিশ্ব বাংলা বাণিজ্য সম্মিলন। এই সম্মিলন প্রথম অনুষ্ঠিত হয় কলকাতায় ২০১৫ সালে।
পশ্চিমবঙ্গে শিল্প লগ্নি বৃদ্ধির লক্ষে প্রথম "বিশ্ব বাংলা বাণিজ্য সম্মিলন " হয় ২০১৫ সালে। এটি "বেঙ্গল গ্লোবাল বিজনেস সামিট-২০১৫ " নামে পরিচিত ।এই সম্মিলনের উপস্থিত ছিলেন দেশ বিদেশের বিভিন্ন শিল্প প্রতিনিধি।এই সম্মিলনে রাজ্যের বিভিন্য প্রকল্পে ও নতুন শিল্প স্থাপনের লক্ষে প্রচুর লগ্নি প্রস্তাব পাওয়া যায়।রাজ্য সরকারের থেকে ঘোষনা করা হয় এই সম্মিলনে মোট লগ্নি প্রস্তাবের পরিমান ছিল ।
উবার
উবার (Uber) হল মোবাইল স্মার্র্টফোনের অ্যাপ-ভিত্তিক ট্যাক্সি সেবার নেটওয়ার্ক। আমেরিকা ভিত্তিক অনলাইন পরিবহন নেটওয়ার্ক কোম্পানি উবারের কোন নিজস্ব ট্যাক্সি নেই। উবারের কিছু নির্ণায়ক যোগ্যতা পূরণ করে এমন ব্যক্তিগত গাড়ি আছে এমন যে কোন ব্যক্তিই উবার টিমের সাথে যুক্ত হতে পারেন। এই নেটওয়ার্কের মাধ্যমে একজন চালক ও যাত্রী নিজেদের মধ্যে যোগাযোগ করে নিতে পারেন। উবারের ফ্রি অ্যাপটির মাধ্যমে একজন যাত্রী নিজের অবস্থান জানিয়ে একটি ট্যাক্সি ডেকে আনতে পারেন।
পৃথিবীর ৫৩৬টিরও বেশি শহরে উবারের সেবা চালু আছে।
যাত্রী সেবার মান অপেক্ষাকৃত ভাল, সহজপ্রাপ্যতা ও কমার্র্শিয়াল ট্যাক্সি সার্ভিস গুলোর চেয়ে ভাড়া কম হওয়ায় বিশ্বের অনেক দেশেই উবার জনপ্রিয়।
আয়ের নিরিখে চালকদের মধ্যে এটি অনেক জনপ্রিয়।
২০১৩ সালে কোম্পানিগুলো চালকদের বেশ ভালো পরিমাণের অর্থ পরিশোধ করত। অনেক চালক সেই সময় মাসে এক লাখ রুপি পর্যন্ত রোজগার করেছেন।
সেসময় দিনে ৩ হাজার রুপির মতো রোজগার করতেন হতো একজন চালকের । পেট্রলের দাম বেড়ে যাওয়ায় এখনও আয় ১ হাজার ৫০০ রুপির ওপরে ।
২০১৬ সালের ২২ নভেম্বর বাংলাদেশের ঢাকায় বিশ্বখ্যাত অ্যাপ-ভিত্তিক ট্যাক্সি সেবা নেটওয়ার্ক উবারের কার্যক্রম শুরু হয়।
মাছের তরকারী
মাছের তরকারী বলতে মাছ দ্বারা প্রস্তুতকৃত/রান্নাকৃত খাবারকে বোঝানো হয়ে থাকে। বিভিন্ন প্রকারের মাছের তরকারী হতে পারে। যেমনঃ
দই মাছ
দই মাছ একটি ঐতিহ্যবাহী বাঙালী খাবার যেখানে মশলাযুক্ত দই দিয়ে মাছ রান্না করা হয়। সাধারণত ভাত দিয়ে এটা খাওয়া হয়। দই মাছ ঝোলে পরিমাণমত হলুদ, পেঁয়াজ, রসুন, সরিষা এবং গরম মশলা যোগ করা হয়। দই মাছ তৈরিতে বাংলায় ইলিশ, রুই, কাতলা মাছ ব্যবহার করা হয়। তবে ওড়িশাতেও ব্যবহৃত হয় এবং স্থানীয় ছোট মাছও ব্যবহার করা হয় পরিবারভেদে।
মাছ, দই, সরিষা, হলুদ, রসুন, মরিচ, গরম মশলা
চিংড়ি ঝোল
চিংড়ি ঝোল, ওড়িয়া ভাষায় চিঙ্গুড়ি ঝোলা(ଚିଙ୍ଗୁଡ଼ି ଝୋଳ) বা চুঙ্গুডি ঝোলা (ଚୁଙ୍ଗୁଡ଼ି ଝୋଳ) হচ্ছে উচ্চ মশলাযুক্ত চিংড়ি মাছের তরকারি যা বাংলাদেশ এবং ভারতের পশ্চিম বংগ ও ওড়িষ্যায় খুবই জনপ্রিয়। ওড়িষ্যার সমুদ্র উপকূলবর্তী মানুষেরা প্রধানত চিংড়ি ঝোল খেয়ে থাকে।
চিংড়ি ঝোল হচ্ছে স্বাদু পানি বা লবনাক্ত পানির চিংড়ি দ্বারা প্রস্তুতকৃত একপ্রকার সুপ বা ঝোল৷ পৃথিবীর বিভিন্ন অঞ্চলে এ খাবারটি তৈরিতে ভিন্নতা দেখা যায়৷ মালয়েশিয়া, থাইল্যান্ড, মেক্সিকো, আমেরিকা ইত্যাদি দেশে এ খাবারটি খুব জনপ্রিয়৷
চিংড়ি মাছ সহযোগে প্রস্তুতকৃত এ খাবারটি আইসল্যান্ডে খুবই জনপ্রিয়৷ বিভিন্ন উপাদান সহযোগে খাবারটি প্রস্তুত করা হয়৷ এর মধ্যে রয়েছে বেকন, ক্রীম, সবজি এবং অন্যান্য উপাদান৷ বলা হয় যে খাবারটিতে ধূমায়িত মিষ্টি ফ্লেভার থাকে৷ এছাড়া খাবারটি প্রস্তুতে বরফে জমানো চিংড়ি মাছও ব্যবহৃত হয়ে থাকে৷
পেনাং প্রন মি, যা হার মি বলেও পরিচিত, মালয়েশিয়ার পেনাং অঞ্চলের একটি জনপ্রিয় চিংড়ির সুপ৷ এটি তৈরিতে চিংড়ির মাথা ও খোলস ঝোল হিসাবে ব্যবহৃত হয়৷ পেনাং এর রাস্তাগুলোতে খাবারটি বিক্রি হয়ে থাকে৷
মেক্সিকোতে চিংড়ির ঝোল হিসাবে যে খাবারটি জনপ্রিয়, তা হলো কালডো দা কামারোনস৷ কালডো ডি কামারোনস হল সাধারণভাবে প্রস্ততকৃত চিংড়ির খাবার কালডো দা সেইতে মারেসের এক বিশেষ রন্ধনপ্রণালী৷
চুপে ডি কামারোনস, যার ইংরেজি হচ্ছে চিংড়ি ঝোল, পেরুর একটি ঐতিহ্যবাহী এবং জনপ্রিয় খাবার৷ খাবারটি প্রস্তুতে নদীর চিংড়ি, অন্যান্য মাছ, আলু, ডিম, দুধ, মরিচ ইত্যাদি ব্যবহৃত হয়৷ 
ফিলিপাইনেও চিংড়ির ঝোল বেশ জনপ্রিয় একটি খাবার৷ তবে এখানে সুপটির স্বাদ টক৷ সুপটি তৈরিতে ব্যবহৃত হয় চিংড়ি মাছ, পেয়াজ, রসুন, মুলা, টমেটো এবং মরিচ৷ এতে মাছের সসও ব্যবহৃত হয়৷
মূলত খাবারটি থাইল্যান্ডের দক্ষিণাঞ্চল হতে এসেছে৷ এখানকার চিংড়ির ঝোল খাবারটি মসলাযুক্ত এবং স্বাদে কিছুটা টক৷ এটি তৈরিতে ব্যবহৃত হয় চিংড়ি মাছ, সবজি ও মসলা৷
চিংড়ির সুপ খাবারটি আমেরিকার গালফ স্টেটস এ খুবই জনপ্রিয়৷ খাবারটি তৈরিতে দুধ অথবা ক্রীম, আলু, পেয়াজ, চিংড়ি ইত্যাদি ব্যবহৃত হয়৷
সরিষার তেলে চিংড়ি মাছ ভেজে এই তরকারী রান্না করা হয়। এবং তারপর একটি গরম মশলার মিশ্রণ দেওয়া হয়। তেজপাতাও ব্যবহার করা হয়। চিংড়ি ঝোলে নারকেলের দুধ ব্যবহার করা হয়। তরকারীর ঝোলে লালচে ভাব আনতে টমেটো ব্যবহার করা হয়। স্বাদের তারতম্যের জন্যে রসুনের পরিমান কম বেশী করা হয়।
সুপতি রায়
সুপতি রায় (২.০২.১৩১৩ বঙ্গাব্দ - ২৬.১১.১৩৭৫ বঙ্গাব্দ) একজন ব্রিটিশবিরোধী সশস্ত্র বিপ্লববাদী, বেঙ্গল ভলেন্টিয়ার্সের সদস্য।
বাংলাদেশে কুমিল্লা জেলার বিজয়নগরে জন্মগ্রহন করেন সুপতি। পিতা রামগোবিন্দ রায় ছিলেন ঢাকার বারদিতে নাগদের এস্টেট তহশিলদার। ১৯২৯ খৃষ্টাব্দে ঢাকা বিশ্ববিদ্যালয় থেকে বি.এ পাশ করেন। স্কুলে পড়ার সময়েই বিপ্লবী সংস্থা মুক্তি সংঘের সাথে যোগাযোগ হয়।
সুপতি রায় মুক্তি সংঘের সক্রিয় এবং অকুতোভয় সদস্য ছিলেন। গোপনে বিপ্লবাত্মক কাজ সফল করার ব্যাপারে বিশেষ পারদর্শিতা ছিল। ঢাকা শহরে যারা গোয়েন্দা পুলিশের সাহায্যকারী ছিল ও বিপ্লবীদের ধরিয়ে দিতো তাদের শায়েস্তা করার ভার নেন। একাজে তার সাথীরা ছিলেন বিপ্লবী নেপাল নাগ, জিতেন ঘোষ প্রমুখ। ২৯ আগস্ট ১৯২৯ সালে বিপ্লবী বিনয় বসু লোমান সাহেবকে হত্যা করলে তার ওপর দশ হাজার টাকা পুরষ্কার ঘোষনা করে সরকার। ঢাকা শহরে চিরুনী তল্লাশী ও অত্যাচার শুরু হয়। সুপতি নিজ দায়িত্বে পলাতক বিনয় বসু'কে নিরাপদে কলকাতা পৌঁছে দেন। নৌকাযোগে, ট্রেনে অনেকবার তাদের পুলিশের মুখোমুখি হতে হয়। কখোনো মুসলিম শ্রমিকদের বেশে, কখোনো বা জমিদার ও তার চাকরের ছদ্মবেশে পুলিশ কর্মকর্তাদের চোখের সামনে দিয়েই তুখোড় বুদ্ধিসম্পন্ন সুপতি, বিনয় বসুকে বার করে নিয়ে যান। এই দুই বিপ্লবীর পলায়নের কাহিনী প্রায় রূপকথার মতো। বিপ্লবী ত্রয়ী বিনয় - বাদল - দীনেশের রাইটার্স বিল্ডিং আক্রমনের প্রস্তুতি পর্বে তার বিশেষ ভূমিকা ছিল। প্রশাসনের যোগাযোগ ব্যবস্থা ধ্বংস করতে মুক্তি সংঘ যে '"তারকাটা"' কর্মসূচি নেয় তাতেও সক্রিয় অংশ নেন তিনি।
১৯৩০ সালে চট্টগ্রাম অস্ত্রাগার লুন্ঠন ও যুববিদ্রোহের সাহায্যার্থে বেঙ্গল ভলেন্টিয়ার্সের যে পাঁচজন বিপ্লবীকে নিয়ে অ্যাকশন স্কোয়াড গঠিত হয় তার অন্যতম ছিলেন বিপ্লবী সুপতি রায়। ১৩ ফেব্রুয়ারি ১৯৩৩ পুলিশ তাকে এক গোপন বৈঠক থেকে গ্রেপ্তার করে বেংগল অর্ডিন্যান্স এর বলে বিনা বিচারে আটকে রাখে পাঁচ বছর। ১৯৩৮ খৃষ্টাব্দে মুক্তি পেয়ে নতুন উদ্যমে বিপ্লবী কার্যকলাপ চালিয়ে যান। ত্রিপুরায় বেংগল ভলেন্টিয়ার্সের সংগঠক হিসেবে কাজ করতে থাকেন।
নেতাজী সুভাষচন্দ্র বসু, ফরওয়ার্ড ব্লক দল গঠন করলে তাতে যোগ দেন সুপতি। ১২ এপ্রিল ১৯৪০ ঢাকায় ফরওয়ার্ড ব্লক পার্টি অফিস থেকে পুলিশ তাকে গ্রেপ্তার করে। আবার কারান্তরালে থাকেন দীর্ঘ পাঁচ বছর। ১৯৪৬ সালে মুক্তি পেয়ে দেশবিভাগ বিরোধী আন্দোলনে অংশ নিয়েছিলেন সুপতি।
২৬.১১.১৩৭৫ (বঙ্গাব্দ) মারা যান বিপ্লবী সুপতি রায়।
সুন্নাত নামাজ
মহানবী (স.) যেসব নামাজ আল্লাহ হুকুম ছাড়া এমনিতেই পড়তেন সেসব নামাজকে সুন্নাত নামাজ বলে। এই নামাজ সাধারণত মহানবী (স.) এর জন্য আদায় করা হয়।
৫ ওয়াক্ত নামাজের মধ্যে যেসব সুন্নত নামাজ রয়েছে তা নিম্নরূপ:-
নামাজের সময়সমূহ
নামাজ মুসলমানদের পঞ্চস্তম্ভের মধ্যে অন্যতম। মোট পাঁচ ওয়াক্ত নামাজ আদায় করার জন্য নির্দিষ্ট সময় রয়েছে।
আর্নেস্ট কেইল
আর্নেস্ট ভিক্টর কেইল (৬ ডিসেম্বর ১৮১৬ – ২৩ মার্চ ১৮৭৮) ছিলেন একজন জার্মান বই বিক্রেতা, সাংবাদিক, সম্পাদক এবং প্রকাশক। তার প্রথম বইগুলো জার্মান নেতাদের মধ্যে স্বাধীনতার স্বাদ জাগিয়ে ছিল। অনেক রাজনৈতিক নেতাই তার বই থেকে অনুপ্রাণিত হয়েছিলেন। এর জন্য ১৮৫২ তিনি কারাবরণও করেছিলেন। এরপর তিনি একটি সাপ্তাহিক ম্যাগাজিন তৈরি করেন। এটি ছিল প্রথম সার্থক জার্মান ম্যাগাজিন। কারণ এটি সর্বস্তরের মানুষ পড়ত।
বেলের সরবত
বেলের সরবত বা বেলা পানা (ওড়িয়া ভাষা) একটি পানীয় যা তৈরি হয় পাকাবেল থেকে। বাংলাদেশ এবং ভারতের পশ্চিম বংগ ও ওড়িষ্যায় চৈত্র, বৈশাখ মাসে এবং গরমের সময়ে বেলের সরবত খুবই জনপ্রিয়।সান স্ট্রোকের প্রতিষেধক হিসেবে কাজ করে। উড়িষ্যায় নতুন বছরের প্রথম দিনে বেল পানা খাওয়ার রীতি আছে।
গন্দর নদী
গন্দর নদী বা গুণ্ডরী নদী বাংলাদেশ-ভারতের একটি আন্তঃসীমান্ত নদী। নদীটি একটি সরু প্রকৃতির জলধারা। নদীটির দৈর্ঘ্য প্রায় ৪০ কিলোমিটার এবং প্রকৃতি সর্পিলাকার। নদীটিতে জোয়ারভাটার প্রভাব নেই।
গন্দর নদী বর্তমানে বাংলাদেশের ঠাকুরগাঁও জেলার রানীশংকাইল উপজেলার হোসেনগাঁও ইউনিয়নের বিল হতে উৎপত্তি লাভ করেছে।
অতঃপর এই নদী জলধারা হরিপুর উপজেলার আমগাও, ডাঙ্গীপাড়া, ভাতুরিয়া এবং হরিপুর ইউনিয়ন অতিক্রম করে রায়গঞ্জ মহকুমার রায়গঞ্জ সমষ্টি উন্নয়ন ব্লকের মহিপুর গ্রাম পঞ্চায়েত দিয়ে পশ্চিমবঙ্গে প্রবেশ করেছে। অতঃপর নদীটি বাহর, ভগতগাঁও, মহিপুর, বারধারা, ধুসমল, রুনিয়া, আদিয়ার, ডুমারিয়া, ফাজিলপুর, মকদমপুর গ্রামে জাতীয় মহাসড়ক ১২ অতিক্রম করে শীতলপুর গ্রামে নাগর নদীতে নিপতিত হয়েছে।
মশানগাঁও হাট এই নদীর তীরে অবস্থিত।
নিয়ামতি ইউনিয়ন
নিয়ামতি ইউনিয়ন বাংলাদেশের বরিশাল জেলার একটি প্রশাসনিক এলাকা।
বাকেরগঞ্জ উপজেলার শেষ প্রান্তে ১৪ নং নিয়ামতি ইউনিয়ন এর অবস্থান ।
এই ইউনিয়নের গ্রামসমূহ হলোঃ * মধ্যম মহেশপুর, * মহেশপুর, * পূর্ব মহেশপুর, * রামনগর, * চামটা, * চালিতাতলা, * নতুন বাজার, * ডাক্তার বাড়ী ও * হাসান নগর।
২৫০০০ জন; যারমধ্যে পুরুষ ১৩৩২০ জন, নারী ১১৪৯৩ জন এবং অনান্য ১৮৭ জন।
কলেজ ২টিঃ
চচ্চড়ি
চচ্চড়ি একটি ঐতিহ্যবাহী বাঙালী তরকারী যা  বাংলাদেশ ও ভারতে খুবই জনপ্রিয়। সাধারণত ভাতের সাথে চচ্চড়ি খাওয়া হয়।
চচ্চড়ি রান্নার জন্য প্রথমে কড়াইয়ে কালো সরিষা, আদা বাটা, তেল অথবা ঘি দিয়ে কষিয়ে নেওয়া হয়। এরপর কাটা সবজিগুলো ঢেলে নাড়াতে হয়। লবন, মশলা এবং পানি যোগ করে সবজিগুলোকে সিদ্ধ হতে দিতে হবে।
তরকারির ঝোল কমে এলে হালকা আঁচে রেখে দিতে হবে। সব ঝোল শুকিয়ে গেলে নামিয়ে নিতে হবে।
সাধারণত আলু, বেগুন ও ফুলকপি সবজি চচ্চড়িতে ব্যবহার করা হয়।
অমরকানন
অমরকানন হল ভারতের পশ্চিমবঙ্গ রাজ্যের বাঁকুড়া জেলার সদর মহকুমার অন্তর্গত গঙ্গাজলঘাটী সমষ্টি উন্নয়ন ব্লকের একটি গ্রাম ও পর্যটন কেন্দ্র। এই ব্লকের প্রধান কার্যালয় অমরকানন গ্রামেই অবস্থিত।
২০১১ সালের জনগণনা প্রতিবেদনে অমরকাননের জনসংখ্যার পৃথক উল্লেখ পাওয়া যায় না। সম্ভবত এই প্রতিবেদনে অমরকানন ও তার পার্শ্ববর্তী ভৈরবপুর গ্রামের জনসংখ্যা একত্রিত করে ধরা হয়ে। উক্ত বছরের জনগণনা অনুসারে, ভৈরবপুরের সামগ্রিক জনসংখ্যা ৪.৬৬৯ জন। এর মধ্যে ২,৩৭৯ জন (৫১%) পুরুষ এবং ২,২৯০ জন (৪৯%) নারী। ৫০৬ জনের জনসংখ্যা ছয় বছরের নিচে। ভৈরবপুরের মোট সাক্ষর জনসংখ্যা ২,৯১১ (ছয় বছরের অধিক জনসংখ্যার ৬৮.৯৩%)।
মোরগ্রাম থেকে খড়গপুর পর্যন্ত প্রসারিত ১৪ নং জাতীয় সড়ক (পুরনো সংখ্যা অনুসারে ৬০ নং জাতীয় সড়ক অমরকাননের উপর দিয়ে গিয়েছে। এই অংশেই পুরুলিয়া জেলার সাঁওতালডিহি থেকে উত্তর চব্বিশ পরগনা নদীয়া জেলার মাঝদিয়া পর্যন্ত প্রসারিত ৮ নং জাতীয় সড়ক ১৪ নং জাতীয় সড়কের সঙ্গে একই রুট ভাগ করে নিয়েছে।
অমরকাননের নিকটস্থ ৪০০ ফুট উঁচু কোরো পাহাড় বহু পর্যটক ট্রেকিং ও বনভোজন করতে আসেন। এই পাহাড়টি বাঁকুড়া শহর থেকে ১৯ কিলোমিটা দূরে অবস্থিত।
অমরকাননের আরেকটি পর্যটন কেন্দ্র হল গাংদুয়া বাঁধ। শালি নদীর উপর ৪,৯০০ ফুট উঁচু এই বাঁধ এবং তার পিছনে জলাধারটি একটি জনপ্রিয় বনভোজন স্থল। এটি অমরকানন থেকে ৪ কিলোমিটার ও বাঁকুড়া থেকে ২৮ কিলোমিটার দূরে অবস্থিত।
স্বাধীনতা সংগ্রামী গোবিন্দ প্রসাদ সিংহের নামানুসারে ১৯৮৫ সালে অমরকাননে গোবিন্দ প্রসাদ মহাবিদ্যালয় প্রতিষ্ঠিত হয়। এই কলেজটি বর্ধমান বিশ্ববিদ্যালয় কর্তৃক অনুমোদিত। এখানে বাংলা, ইংরেজি, ইতিহাস ও ভূগোলের সাম্মানিক পাঠক্রম ও কলাবিভাগে সাধারণ পাঠক্রম চালু রয়েছে।
অমরকানন গ্রামীণ হাসপাতাল হল গঙ্গাজলঘাটী সমষ্টি উন্নয়ন ব্লকের কেন্দ্রীয় হাসপাতাল। এছাড়া শ্রীচন্দনপুর, গঙ্গাজলঘাটী ও রামহরিপুরে তিনটি জনস্বাস্থ্য কেন্দ্র ও ৩০টি উপকেন্দ্র রয়েছে।
গোসাইকুন্ড
গোসাইকুন্ড নেপালের লাংটাং রাষ্ট্রীয় নিকুঞ্জে অবস্থিত একটি স্বাদুপানির হ্রদ। সমুদ্রপৃষ্ঠ থেকে ৪,৩৮০ মিটার উচ্চতায় নেপালের রসুয়া জেলায় এই হ্রদের অবস্থান। গোসাইকুন্ড হ্রদের আকার ১৩.৮ হেক্টর (৩৪ একর)। হ্রদটির আশপাশে অবস্থিত অন্যান্য জলাভূমি মিলিয়ে মোট আকার ১,০৩০ হেক্টর। ২০০৭ সালের সেপ্টেম্বরে এগুলো একত্রে রামসার স্থান হিসেবে ঘোষিত হয়।
গোসাইকুন্ড হ্রদ থেকে ত্রিশুলী নদের আরম্ভ হয়েছে। শীতকালে অক্টোবর থেকে জুন পর্যন্ত এই নদ হিমায়িত অবস্থায় থাকে। এই অঞ্চলে প্রায় ১০৮ টি ছোটবড় হ্রদ আছে। এই এলাকার লাউরিবিনা পাস বিশেষ পর্যটন আকর্ষণ, এবং এটি ৪,৬১০ মিটার উচ্চতায় অবস্থিত।
দীর্ঘকাল ধরে গোসাইকুন্ড হ্রদ হিন্দু ধর্মাবল্বীদের নিকট বিশেষ গুরুত্বপূর্ণ। হিন্দু পুরাতত্ত্ব অনুসারে গোসাইকুন্ড হ্রদে শিব ও পার্বতী বাস করেন। হিন্দু ধর্মগ্রন্থ ভাগবত ও বিষ্ণু পুরাণে এবং রামায়ণ ও মহাভারতে সমুদ্র মন্থনের উল্লেখ রয়েছে, যার সাথে গোসাইকুন্ডের উৎপত্তি সরাসরি জড়িত। এই হ্রদের পানি পবিত্র বলে বিবেচনা করা হয়। গঙ্গাদশহারা এবং জনই পূর্ণিমা উৎসবের সময় ভারত ও নেপালের অগণিত হিন্দু ধর্মাবলম্বী গোসাইকুন্ড ভ্রমণে আসে। বিষ ভক্ষণের পরে শিব তার গলার ব্যাখ্যা নিরাময়ের জন্য পর্বতগাত্রে ত্রিশুল নিক্ষেপ করলে এই হ্রদের উৎপত্তি হয় বলে হিন্দু ধর্মে কথিত আছে।
ধুঞ্চে-হেলাম্বু ট্রেকিং পথে গোসাইকুন্ড একটি বিশেষ জনপ্রিয় স্থান। গোসাইকুন্ড হয়ে লাঙটাঙ উপত্যকায় যাওয়া যায়। এই পথে পর্যটকদের পর্যাপ্ত রাত্রিযাপনের ব্যবস্থা আছে। লাঙটাঙ উপত্যকার ধুঞ্চে গ্রাম থেকে গোসাইকুন্ড যাওয়ার ট্রেক শুরু হয়। এছাড়া অনেক পর্যটক কাঠমান্ডু উপত্যকার সুন্দরিজল স্থান থেকেও যাত্রা শুরু করে। ধুঞ্চে থেকে আরম্ভ করলে প্রথম দিনে পর্যটকরা চন্দন বারি নামক স্থানের উদ্দেশ্যে যাত্রা করে। এ স্থানটি সমুদ্রপৃষ্ঠ থেকে ৩,২০০ মিটার উচ্চতায় অবস্থিত। এরপরে লাউরিবিনায়াক স্থানে যেতে হয়, যা ৩,৭০০ মিটার উচ্চতায় অবস্থিত। উচ্চতাজনিত অসুস্থতা এড়ানোড় জন্য পর্যটকরা এ পর্যায়ে দুই-একদিনের বিরতি নিয়ে গোসাইকুন্ডের উদ্দেশ্যে উপরের দিকে যাত্রা করে। লাউরিবিনায়াক থেকে লাঙটাঙ এবং গনেশ হিমবাহের সুন্দর দৃশ্য দেখা যায়। গোসাইকুন্ড থেকে সুন্দরিজল পর্যন্ত পৌছাতে প্রায় চারদিন সময় লাগে। এ পথে ৪,৬১০ মিটার উচ্চতার লাউরিবিনা লা পাস অতিক্রম করতে হয়। এরপরে ফেদি ও ঘোপ্তি হয়ে নিচে নামতে হয়। নিচে নামার পথে বিভিন্ন ছোট গ্রামের মধ্যে দিয়ে ফিরতে হয়।
নারায়ন চট্টোপাধ্যায়
নারায়ন চট্টোপাধ্যায় (১৯০৮ - ২২ জানুয়ারি ১৯৮৯) বাঙালি ব্রিটিশবিরোধী বিপ্লবী ও রাজনৈতিক নেতা।
নারায়ন চট্টোপাধ্যায়ের জন্ম বর্তমান বাংলাদেশের খুলনার খানকা গ্রামের চট্টোপাধ্যায় জমিদার বংশে। পিতার নাম গৌরীনাথ চট্টোপাধ্যায়। পরিবারে বৈপ্লবিক ঐতিহ্য ছিল। উচ্চ সামন্ত বংশে জন্ম হলেও ব্রিটিশবিরোধী বিপ্লবী আন্দোলনে অংশগ্রহণ করেছেন পরিবারের অনেকেই। তুতো ভাই বিষ্ণু চট্টোপাধ্যায় ওরফে বিষ্টু ঠাকুর ছিলেন বাংলার অবিসংবাদিত কৃষক নেতা ও শহীদ। দিদি বিপ্লবী ভানু দেবী যশোর খুলনা যুব সংঘের কর্মী ছিলেন।
নারায়ন চট্টোপাধ্যায় নৈহাটি আচার্য প্রফুল্লচন্দ্র স্কুলে পড়াকালীন প্রমথ ভৌমিকের সাহচর্যে বিপ্লবী আন্দোলনে আকৃষ্ট হন এবং 'কিশোর সমিতি'র সাথে যুক্ত হন। এই সমিতি প্রকাশ্যে জনহিতকর কাজের সাথে জড়িত থাকত ও গোপনে তরুনদের অগ্নিমন্ত্রে দীক্ষা দিত। খালিশপুর স্বরাজ আশ্রমে কৃষিকাজ, স্বাস্থ্য চর্চা পঠনপাঠনের আড়ালে বৈপ্লবিক কাজকর্মের প্রস্তুতি চলতো। ভাই বিষ্ণুর সাথে তিনিও ছিলেন স্বরাজ আশ্রমে। পরে এই আশ্রমটিই যশোর খুলনা যুব সংঘের অন্যতম আখড়া হয়ে যায়। ১৯২৮-২৯ সারা বাংলা ছাত্র আন্দোলনে নারায়ন চট্টোপাধ্যায় ছিলেন খুলনা জেলার নেতা। ১৯৩০ খৃষ্টাব্দে ২৪ আগস্ট আইন অমান্য আন্দোলনে যোগ দিয়ে বেংগল অর্ডিন্যান্স বলে গ্রেপ্তার হন। আট বছর কারাদণ্ড হয় তার। মুক্তি পেয়ে খুলনা জেলা কংগ্রেস কমিটির সম্পাদক হয়েছিলেন।
১৯৩৯ সালে নেতাজী সুভাষচন্দ্র বসু খুলনায় এলে তার সাথে পরিচয় হয়। খুলনার ফরওয়ার্ড ব্লক জেলা কমিটির সম্পাদকের দায়িত্ব তার ওপর ন্যস্ত করেন সুভাষচন্দ্র। ১৯৪০ খৃষ্টাব্দে সুভাষচন্দ্রের নেতৃত্বে হলওয়েল মনুমেন্ট অপসারনের দাবীতে আন্দোলনে যোগ দিয়ে পূনরায় বন্দী হন এবং নয় মাস সশ্রম কারাদণ্ড হয়। ১৯৪২ সালে ভারত ছাড়ো আন্দোলনে যোগ দেওয়ার পরেই গ্রেপ্তার হয়ে ৩ বছর কারারুদ্ধ থাকেন। ১৯৪৫ সালে মুক্তি পান।।
জেল থেকে মুক্তিলাভ করে জেলা কংগ্রেসে পূনরায় যোগ দিয়েছিলেন। বঙ্গীয় প্রাদেশিক কংগ্রেস কমিটি ও নিখিল ভারত কংগ্রেস কমিটির সভ্য ছিলেন। সামাজিক কাজে নিয়োজিত ছিলেন শেষ জীবনে। দেশবিভাগের পর খুলনায় দুর্গতদের জন্যে কাজ করেছেন বহুদিন। পাক সরকারের অত্যাচার ও উৎপীড়নে পশ্চিমবঙ্গে চলে আসেন নারায়ন চট্টোপাধ্যায়।।
২২ জানুয়ারি, ১৯৮৯ তিনি মারা যান নারায়ণ চট্টোপাধ্যায়।।
কিরীটী রায়
কিরীটী রায় ভারতীয় বাংলা ঔপন্যাসিক নীহাররঞ্জন গুপ্ত সৃষ্ট একটি বিখ্যাত গোয়েন্দা-চরিত্র। "কালো ভ্রমর" উপন্যাসের মধ্য দিয়ে এ গোয়েন্দা চরিত্রের আবির্ভাব ঘটে। তার সহকারী সুব্রত, যিনি অধিকাংশ কাহিনীতে তার সাথে থাকেন। পরবর্তীতে কিরীটী চরিত্রের উপর ভিত্তি করে বেশকিছু চলচ্চিত্র নির্মিত হয়েছে। মিত্র ও ঘোষ পাবলিশার্স থেকে কিরীটী সিরিজের বইগুলো ধারাবাহিকভাবে প্রকাশিত হয়।
কিরীটী রহস্যভেদী হিসেবেই নিজের পরিচয় দিয়ে থাকেন। তার সহকারী সুব্রত, স্ত্রী কৃষ্ণা। টালিগঞ্জে তার বাড়ি রয়েছে, এছাড়াও রয়েছে নিজস্ব গাড়ি, ড্রাইভারের নাম হীরা সিং। তার ভৃত্যের নাম জংলী।
তার উচ্চতা ছয় ফুট, গায়ের রং ফরসা। চুল ব্যাকব্রাশ করা, কোঁকড়ানো। পুরু লেন্সের কালো সেলুলয়েড চশমা পড়েন তিনি। দাঁড়িগোফ নিখুঁতভাবে কামানো।
যুক্তরাজ্যে নীহাররঞ্জন গুপ্তের সাথে বিখ্যাত গোয়েন্দাকাহিনি লেখক আগাথা ক্রিস্টির পরিচয় ঘটে। এরপরেই তিনি দেশে ফিরে এসে "কিরীটী" চরিত্র নির্মাণ করেন। তার ছোটবেলায় প্রত্যক্ষ করা একটি আত্মহত্যা এবং অন্তঃস্বত্ত্বা বিধবা বৌদিকে গুলি করে খুন করেন যক্ষারোগ-আক্রান্ত তাঁর রুগ্ণ দেবর — এ দুটি ঘটনাই পরবর্তীতে কিরীটীর মত একটি গোয়েন্দা চরিত্র নির্মাণ করতে প্ররোচিত করে তাকে।
সেপ্টেম্বর, ২০১৬ সালে মুক্তি পায় ইন্দ্রনীল সেনগুপ্ত, কৌশিক সেন অভিনীত কিরীটী ও কালোভ্রমর। ইন্দ্রনীল এ চলচ্চিত্রে কিরীটীর চরিত্রে অভিনয় করেন।
জানুয়ারি, ২০১৭ সালে মুক্তি পায় চিরঞ্জিত চক্রবর্তী, স্বস্তিকা মুখোপাধ্যায় অভিনীত "কিরীটী রায়"। চিরঞ্জিত এ চলচ্চিত্রে কিরীটী চরিত্রে অভিনয় করেন।